Logika sekuentzial - Wikipedia, entziklopedia askea.\nZirkuitu digitalen teorian logika sekuentziala uneko sarreren balioaz gain, aurreko uneetako sarreren sekuentziaren menpe dagoen zirkuitu logiko mota da. Azken horretan bereizten dira logika sekuentziala eta konbinazionala. Ondorioz, logika sekuentzialak egoerak (memoria) ditu, logika konbinazionalak ez bezala.\nLogika sekuentziala egoera finituko makinak egiteko erabiltzen da. Oro har, gailu digitalek logika sekuentziala eta konbinazionala daukate.\nSekuentzia-logika digitaleko zirkuituak sinkrono eta asinkronotan sailka daitezke. Sekuentzia-zirkuitu sinkronoetan egoerak bakarrik erloju seinaleak ezarritako une diskretuetan alda daitezke. Sekuentzia-zirkuitu asinkronoetan, egoera-aldaketa sarrerak balioz aldatzen direnean gertatzen da.\n1 Sekuentzia-logika sinkronoa\n2 Sekuentzia-logika asinkronoa\nSekuentzia-logika sinkronoa[aldatu | aldatu iturburu kodea]\nGaur egungo zirkuitu sekuentzial gehienak sinkronoak dira. Erloju deritzon oszilagailu elektroniko batek erloju-seinale errepikakorra sortzen du, zirkuitu osoko memoriadun elementuetara bideratzen dena. Logika sekuentzialeko memoria elementurik oinarrizkoena biegonkorra da. Biegonkor bakoitzaren irteera bakarrik alda daiteke erloju-seinalearen pultsu bat jasotzen duen unean. Ondorioz, seinale logikoen aldaketa aldi berean gertatzen da erlojuak sinkronizaturik.\nLogika sekuentzialaren abantaila nagusia zirkuituen sinpletasuna da. Ate logikoek propagazio-atzerapen deritzon denbora-tarte mugatua behar dute euren sarreretako aldaketei erantzun ahal izateko. Beraz, erloju-seinalearen pultsuen arteko denbora-tartea zirkuituko ate logiko guztiek aldaketei erantzuteko denbora-tartea baino luzeagoa izan behar du. Hala bada, zirkuitua egonkorra eta fidagarria da. Beraz, denbora horrek mugatzen du zirkuitu sekuentzialaren operazio-abidura maximoa.\nZirkuituaren bide logiko motelenak mugatzen du erloju seinalearen frekuentzia maximoa. Bide horri bide kritiko deritzo. Operazio logikoak, sinpleak zein konplexuak, erloju ziklo batean burutu behar dira. Hori dela eta, sekuentzia-logika sinkronoa asinkronoa baino motelagoa izan daiteke. Zirkuitu sinkronoen operazioak azkartzeko segmentazio (ingelesez: pipelining) teknika erabiltzen da, hau da, operazio konplexuak beste erloju ziklotan egin daitezke operazio sinpletan zatitu. Teknika hau oso erabilia da mikroprozesadoreak diseinatzeko.\nErloju seinalea zirkuitu osoko biegonkorretara eraman behar da. Erlojua maiztasun handiko seinalea denez, potentzia-kontsumo eta bero-sorrera gehiago dakartza maiztasuna handitu ahala.\nSekuentzia-logika asinkronoa[aldatu | aldatu iturburu kodea]\nSekuentzia-logika asinkronoak ez du inolako erloju seinaleren sinkronizaziorik. Hau da, zirkuituaren irteerak aldatzen dira sarreretan aldaketaren bat dagoenean. Beraz, sekuentzia-logika asinkronoa sinkronoa baino arinagoa da. Hortaz, gailuaren abiadura ate logikoen propagazio-atzerapenaren menpe dago.\nDena dela, zirkuitu asinkronoen diseinua sinkronoena baino zailagoa da zirkuitu sinkronoetan gertatzen ez diren arazoei aurre egin behar zaielako. Adibidez, biegonkor baten sarreretara bi seinale aldi berean heltzen direnean, zirkuitua zein egoeratara pasako den ate logikoetara iristen den seinalearen menpe dago. Ondorioz, zirkuitua okerreko egoera batera pasa daiteke, ate logikoen propagazio-atzerapenen ezberdinetasunengatik. Arazo horri lasterketa baldintza deritzo. Zirkuitu sekuentzialek, aldiz, hein handi batean arazo horri aurre egiten diote erloju-seinalearen pultsuek zehazten dutelako zein unetan gertatu behar den egoera-aldaketa. Izan ere, zirkuitu sekuentzialen erloju-seinalearen maiztasuna irteerako seinaleak egonkorrak direnean ezartzen da diseinuz.\nZirkuitu sekuentzial asinkronoak abiadura premiazkoa den zirkuituen atal kritikoetan erabiltzen dira, hala nola, mikroprozesadoreen eta seinale digitalen prozesatze unitateen atal batzuetan.\nLogika asinkronoan, sinkronoarekin alderatuz, bestelako eredu matematikoak eta teknikak erabiltzen dira.\nSeinale digitalen prozesamendua\nZirkuitu kommutazioen teoria\nLekutze eta bideraketa\nHardwarearen deskribapen hizkuntza\nGoi mailako sintesi\nEkibalentzia formalen konprobaketa\nHardware bidezko azelerazio\nOrriaren azken aldaketa: 2 urria 2020, 15:57.


Zure webguneko SEOa kaltetzen duten bost ohitura desegoki - Amaia Ocerin\nZure webguneko SEOa kaltetzen duten bost ohitura desegoki\nZure webgunea bizirik mantentzeko lan egiten duzu, irakurleentzat idatziz eta baita bilatzaileetan agertzeko arauak kontuan izanda ere. Baina, sarritan, badaude ohitura batzuk behin eta berriro errepikatu egiten ditugunak: bai beste blog batzutan ikusi ditugulako; edo konturatzen ez garelako. Eta ondorioa kaltegarria da gure blogaren posizionamendu egokirako.\n1 SEOa zer da\n2 Zure webguneko SEOa kaltetzen duten ohitura txarrak\n2.1 Edukia webgunea posizionatzeko besterik sortzea ez da komeni\n2.2 Akatsak zuzentzeko denborarik ez aurreikustea\n2.3 Link building egitea baina teknika desegokiak erabiliz\n2.4 Bilatzaileen algoritmoetara ez egokitzea\n2.5 Webgunean argitaratzen diren irudiak ez optimizatzea\n3 Beraz… kontuan izateko beste ohar batzuk\nArtikulu honetan ohitura horietako batzuk azalduko ditut eta behin betirako gainetik kendu behar ditugunak. Hau SEOra begira emaitza onak lortzeko ezinbestekoa izango da.\nSEOa zer da\nBadaezpada, SEOa zer den berriro azalduko dut. SEOa marketin digitaleko estrategia bat da eta honen helburua da webgunea bilatzaileen emaitzetan ahalik eta posturik aurrenekoetan kokatzea lortzea.\nZure webguneko SEOa kaltetzen duten ohitura txarrak\nWebgune batek posizionamendu ona lortzeko Googlek bere algoritmoan ezartzen dituen irizpidetara moldatu beharko zara eta ondoren aipatzen diren akatsaik ez egitea bermatu behar duzu. Ohitura hauek oso kaltegarriak dira, baina, aldi berean, oso ohikoak. Eta ekiditea posible da, hori bai.\nEdukia webgunea posizionatzeko besterik sortzea ez da komeni\nKalitate gutxiko edukia sortzea eta soilik SEOa buruan izanda ez da gomendagarria. Hau oso praktika ohikoa izan da azken urtetan, baina gero eta zentzu gutxiago dauka. Aukera da benetan erabiltzaileentzat baliagarria izan daitekeen edukia sortzea. Ondoren, SEOrako egokia izango diren doikuntzak egitea izango litzateke eman beharreko urratsa.\nAkatsak zuzentzeko denborarik ez aurreikustea\nWebguneak sortzerakoan sarritan ahaztu egiten da denbora tartea eskaintzea akatsaka zuzentzeko. Ohikoa da akatsak egotea, webguneak denbora gehiegi behar izatea kargatzeko, orri batzuk ez ikustea… Puntu hauek ere berrikusi behar dira eta zuzendu.\nLink building egitea baina teknika desegokiak erabiliz\nWebgune garatzaile batzuek egiten duten beste praktika desegoki bat link building deritzona teknika agresiboen bitartez egitea da; hau sarritan eskarmentu faltagatik egiten da. Link building-a webgune batera bisitak erakartzeko eta SEOa hobetzeko estrategia oso erabilgarria da, baina modu egokian egiten ez bada, efektua kaltegarria izango da.\nKalitate gutxiko direktoriotan webgunea argitaratzea ez da batere praktika egokia edo onartuak eta zilegiak ez diren praktikak egitea. Link building-a modu naturalean sortu behar da, webgunea zabalduz eta beste erabiltzaile batzuentzat estekatzeko aproposa dela ziurtatuz. Kalitatea bermatuz eta interesa piztuz lortuko da.\nBilatzaileen algoritmoetara ez egokitzea\nEdukien bilatzaileak, Google handia eta besteak, etengabe eguneratzen dabiltzate. Beti azken berrietara adi egon behar zara; eguneraketa batek aldaketak eska ditzake zure webgunean, postuak mantendu nahi badituzu.\nWebgunean argitaratzen diren irudiak ez optimizatzea\nWebgunean argitaratzen diren irudi edo argazkien tamaina optimizatzea beharrezkoa da; bestela, webgunearen karga astiroago egingo da, pisutsua izango delako eta emaitzetan beherago agertuko da. Izena eta alt atributoak betetzeak inportantzia handia dauka baita ere.\nBeraz… kontuan izateko beste ohar batzuk\nBost aholku hauek jarraitu eta egunerokoan aplikatu:\nBalio erantsia eskaintzen dituzten edukiak sortu.\nEzaugarri teknikoei erreparatu.\nEstekak lortzea edozein modutan ez da egokia. Bilatu, baina merezita.\nBilatzaileen inguruan sortzen diren aldaketei adi egon.\nIrudiak ondo etiketatu eta pisu egokian argitaratu.\n, SEOa, SEOrako kaltegarriak diren ohiturak, webguneko SEOa\nGoogle My Business: baduzu zure negozioaren fitxa? Berandu zabiltza!\nAsko zarete Google My Business-i buruzko interesa agertu duzuenak aurreko artikulu batean erreferentzia bat irakurtzean.\nArtikulu hau guztiz praktikoa da, eta bertan azaltzen dizut nola sortu zure negozioaren fitxa plataforma honetan.\nArtista zara? Orrialde moloi bat behar duzu Facebooken\nArte- eta sormen-jardueretan aritzen diren profesionalek ikusgarritasuna lortzeko eta ikus-entzuleak erakartzeko tresna bat dute Facebookeko orrialdeetan.\nNola eta zer komunikatu krisi-garaian\nCOVID-19 bezalako krisi baten garaian komunikatzea ez da erraza. Marka gehienek ez dute berri onik emango. Baina oso garrantzitsua da komunikatzea.\nHona hemen garai zail honetan ondo komunikatzeko aholku batzuk.\nZergatik da orain inoiz baino garrantzitsuagoa zure negozioak Interneten presentzia izatea?\nEgun, zure negozioa interneten presentziarik ez badauka esan daiteke ez dela existitzen. Zergatik? Arrazoiak zerrendatuko dizkizut.\nZure jarduera erori bada, bultzatu digitala\nBlog honen helburua pertsonei komunikazio- eta marketin-lanetan laguntzea da. Eta hala izaten jarraituko du, orain inoiz baino gehiago nirekin konta dezakezulako.\nGaldetu, kontsultatu, behar duzunari buruzko laguntza edo aholkua eskatu. Nik lagunduko dizut.\nSare sozialetan irismen handiagoa lortzeko gakoetako bat zure edukiak biralak izatea da. Zure publikoak ere parteka dezala, eta horrela zuretzat irismen handiagoa izango duen hedapen-uhina lortzea.\nEz da lortzeko erraza, baina hemen doaz gako batzuk.\nPrevLinkedIneko enpresa-orriak: arlo profesionalean baliabide interesgarria eta, azken berrikuntzekin, onuraduna\nZure blogera bisitak erakartzeko bost teknikaNext


Derioko Udala - Derioko Udalak laguntzak eskainiko dizkie adingabeak dituzten familiei zaintzaileak kontratatzeko\nDerioko Udalak laguntzak eskainiko dizkie adingabeak dituzten familiei zaintzaileak kontratatzeko\n2020ko Tokiko Enplegu Planaren barruan, Udalak guztira 26.000 euro bideratuko ditu laguntza-lerro berri hau abian jartzeko.\nHiru dira Udalak lortu nahi dituen helburuak: familia derioztarrei kontziliaziorako baliabideak eskaintzea, zaintzaileen lanari balioa ematea eta udako kontrataziorik gabe geratu diren pertsona hauen kontratazioak bultzatzea, gazteen artean ekonomia sustatuz.\nEgaz Txorrierri zaintzaileen poltsa bat egiten ari da, zaintzaileen eta zerbitzuak behar dituzten familien arteko harremana errazteko.\nEkainaren 15ean, Derioko Udalak, alkatetzaren dekretu bidez, anbizio handiko Tokiko Enplegu Plana onartu zuen 2020rako. Bi jarduera-ildo biltzen dituen plana da, lehena lanpostuak sortzera bideratua eta bigarrena kontrataziorako laguntzetara bideratua. Bigarren lerro horretan daude jasota Udalak Derioko gurasoei emango dizkien laguntzak, udan haurrak zaintzen dituzten pertsonak kontratatzeko.\nDerioko Udalak guztira 26.000 euro bideratuko ditu ekimenera, helburu hirukoitzarekin: udako udalekuak bertan behera utzi direnez, familia derioztarrei kontziliaziorako baliabideak eskaintzea, zaintzaileen lana baloratzea eta udako kontrataziorik gabe geratu diren pertsonen kontratazioak bultzatzea, gazteen artean ekonomia sustatuz. Horrela, Udalak adin txikikoen (12 urtera arte, 2008an jaiotakoak) zaintzaileak kontratatzeko diru-laguntzak emango ditu. Laguntzak irailean eskatu ahal izango dira GERTUAN Herritarren Arretarako Bulegoan, udaldia bukatutakoan. Aurrerago honen berri emango da derioztarrak jakitun egon daitezen.\nDerion erroldatutako edozein pertsonak jaso ahal izango ditu diru-laguntza hauek, udan seme-alabak zaintzeko pertsonak behar baditu edo kontratatu behar baditu. Horretarako, kontratatuak langabezian egon beharko du, ahal dela udalerrian erroldatuta, eta kontratatzailearekin edo haren ezkonkidearekin ez izatea bigarren gradura arteko ahaidetasunik.\nKontratuak gutxienez bi ordu iraun behar du egunean, gutxienez astebetez, eta ekainaren 1etik irailaren 6ra bitartean sinatu beharko da.\nSoldata-kostuen % 30 finantzatuko da, gehienez ere 600 euro. Gainera, portzentaia gehigarri batzuk sartzen dira kontratatutako pertsona Derion erroldatuta badago (%10 gehiago), % 5 gehiago kontratatutako pertsona gazteen kolektibokoa bada (16-35 urte) eta %5 gehiago kontratatutako pertsona euskalduna bada. Beraz, baldintza guztiak betetzen baditu, laguntza kontratazio kostuen %50ekoa izatera iritsi daiteke.\nZaintza lanak egin nahi dituzten pertsonen eta zerbitzu horiek behar dituzten familien arteko harremana errazteko, Egaz Txorierri, Txorierriko Mankomunitateko ekonomia sustatzeko zerbitzua, haurren zaintzaileen poltsa bat prestatzen ari da, arlo horretan lan egin nahi duten pertsonek izena eman dezaten.\nBihartik aurrera, familiak Egaz Txorierrirekin harremanetan jarri ahal izango dira lan-poltsa horretatik abiatuta zaintzaileen kontratazioa bideratzeko. Lan poltsa honen inguruko informazio gehiago nahi izanez gero, 944 536 370 telefonora deitu edo egaz@txorierri.eu helbidera mezu bat bidaltzeko aukera dago.


Nor garaJarduerakEgutegiaLaguntzakArgitalpenakAlbisteakEstekak Hemen zaude: Hasiera » Albisteak » Euskaltzaindiak 'Europar Hiritarra 2013' saria jaso du Madrilen. Saria urtero ematen du Europako Parlamentuak\nAlbisteak2013ko Irailaren 23a Euskaltzaindiak 'Europar Hiritarra 2013' saria jaso du Madrilen. Saria urtero ematen du Europako ParlamentuakBalio europarren alde borroka egin, estatu kideen eta herritarren arteko integrazioa edo lankidetza bultzatzen eta EBko Oinarrizko Eskubideen Gutunean azaltzen diren balioak aldarrikatzen dituzten pertsonak eta erakundeak saritzen ditu.\nEuskaltzaindiak euskararen eta euskal kulturaren alde indarrak batzen jakin izan du ia ehun urtetan zehar. Horrez gain, aniztasuna eta Europako hizkuntza guztien presentzia defendatu ditu.\nEuropako Parlamentuak onartutako hizkuntza gutxituen defentsarako txostena orain emandako saria norabide berean doaz, alegia, hizkuntzen aniztasuna babestu eta garatu nahi duen Europa baterantz.Itzuli


Lautadak Mendialdeari begira - Araba - Alea.eus\nLautadak Mendialdeari begira\nEstitxu Ugarte Lz. de Arkaute 2019-08-21 06:00\nOpakuako mendateak lotzen ditu Mendialdea eta Lautada. / E.U\nLautadako udalerri ia guztiak zeharkatu eta gero, sartuko gara Arabako leku bitxienetara, Opakuako mendatea zeharkatuta; Haranan aurkituko ditugu balore ekologiko handiko paisaiak eta herri ederrak.\nBarrundia, Donemiliaga, Zalduondo eta Agurain udalerrietako lurrak zeharkatuko ditugu bidai honetan, Arabako Lautada aldean, eta Mendialdeko leku bitxienera abiatuko gara: Harana eskualdeko Kontrasta herrira. Eskualdeko ekialdeko muturrean, Nafarroarekin bat eginez, haran eder eta ikusgarri bat aurkituko dugu. Lur hauetan pagadien eta erkameztien kolore berdeek mendikateetako haitzen zuriarekin bat egiten dute, haraneko behealdeko laboreen gainontzeko koloreen laguntzarekin.\nMarieta-Larrintzar eta Galarreta kontzejuak lotzen dituen errepidean ohikoa da txirrindulari asko aurkitzea, beraz, kotxez abaituz gero, kontu handiz ibili eta lasaitasunez gidatu, bidean topatuko ditugun herrien txikiez gozatuz: Hermua, Larrea, Axpuru, Gordoa, Arriola... Horietan guztietan aurkituko dugu zer ikusi eta zer egin. Gainera, tokiko Idiazabal gazta eta bestelako gutizia gastronomikoak probatzeko ere baliatu dezakegu bidaia.\nLautadako Kuadrillako herri populatuenera iritsi eta gero, Opakuan gora egingo dugu, eta Harana udalerrian sartuko gara. Udalerriak bere baitan biltzen dituen ekologia eta paisaia aberastasuna begien bistakoa dira errepidean aurrera egin ahala. Kontrastatik aukera dago hainbat txango egiteko: Sakan arteko bidea, Santa Teodosiako ermitara bidea... edo errepidetik jarraitu eta Uribarri-Arana, Alda eta Done Bikendi Haranera hurbildu.\nDenbora kotxez: 20 minutu\nDistantzia: 25 kilometro\nDenbora kotxez: 30 minutu


Interesgarria erabiltzailearentzat - Biobide - Transporte Público - Bilbobus\nHasiera » Interesgarria erabiltzailearentzat\nEzagutu Bilboko hiri garraioko linea sarearen ibilbideak, geralekuak eta ordutegiak\nTarifa orokorrak eta gizarte tarifak\nBilbobus denbora errealean\nGeo Bilbao bidez\nZain egoteko denborak\nBilbobus zure sakelako telefonoan\nUdaltzaintzako Aurkipen Sailera bidalitako gauzen zerrenda\nBilboko hiri garraioaren zerbitzu publikoa arautzen duen ordenantza\nBezeroa aditzeko bulegoa\nBiobide enpresak Bezeroentzako Arreta Zerbitzua jartzen du Bilbobus erabiltzen duten hiritar guztien eskura. Poza Lizentziatuaren kaleko 6. zenbakian dago, eta, han, behar dituzten kontsultak, zerbitzuari buruzko informazio eskaerak, eta jarri nahi dituzten erreklamazioak egin ditzakete. Horiei guztiei emango diegu erantzuna, atsegin handiz.\nEra berean, Bezeroentzako Arreta Zerbitzuarekin jar daitezke harremanetan ondoko telefonoaren bidez: 944790981 edota gure posta elektronikoaren bidez clientesbilbobus@bilbao.eus Hona hemen bulegoaren ordutegia: 07:30etik 20:00etara, etengabe, astelehenetik ostiralera; eta 09:00etatik 14:00etara, larunbatetan. Uzatilan eta Abuzutuan bulegoaren ordutegia 8:00etatik 15:00ak arte izango da astean zehar eta 9:00etatik 14:00etara zapatuetan\nGaldutako eta aurkitutako gauzak\nBiobide enpresak gure bezeroek galtzen dituzten gauzak hartzen ditu, eta, identifikatu ondoren, Bezeroarentzako Arreta Zerbitzura bidaltzen ditu egunero (Poza Lizentziatuaren, 6).\nGaldutako gauzak datu base batean erregistratzen dira, datarekin batera, geroko bilaketa errazteagatik. 48 ordu pasa eta gero Bezeroarentzako Arreta Zerbitzuaren bulegoan erreklamatu ez diren gauzak. Udaltzaintzako Aurkikuntza Sailera bidaltzen dira


Larrungo gailurra arte iristen den kremailera-trena.\nLarrun, Larun (Nafarroan), Larhun (iparralden), La Runhe (frantsesez) Nafarroa eta Lapurdiren artean kokatutako mendi bakarti eta ikusgarria da, leku guztietatik ikusten dena, leku guztiak begiradapean dituena.\nHarearri eta konglomeratuaz osatutako mendi nabarmen hau Pirinioak mendebaldetik osatzen duen bizkarrezurraren lehen mendi esanguratsutzat hartu daiteke. Mendi bakartien ezaugarriei jarraituz, gailurreko ikusmira ikusgarria da. Bertatik Euskal Herriko mendirik esanguratsuenak ikusteko zortea izango dugu, baita Euskal Herriko kostaldea ere. Egun argietan Midi du Bigorre bera ere ikusten dela diote.\nBaina, ikusmira eta bakartasunaren gainetik, ezagunen egiten duena gailurreraino iristen den kremailera-trena da, Napoleon IIIren emaztea zen Eugenia de Montijo enperatrizaren omenez 1912an eraikitzen hasi eta 1924 urtean inauguratu zena. Burdinezko orbaina jarraituz mendia osoki josten duen egurrezko tren txiki honek urtero 350.000 bisitari inguru gailurrera eramaten ditu, eguraldi oneko asteburuetan gailurra turistez betez. Zoramen honi erantzun eta zerbitzua eman nahian gailurrean benta, jatetxe, taberna eta oroigarriak erosteko aukera duten eraikinak badira eta, hau gutxi ez bada, gailurreko antena erraldoiek ere mendiari itsura itsusia eman diote, porlan eta burdinak belar eta zuhaitzei protagonismoa kenduz.\nEgun, Larrunera oinez, korrika, bizikletan, kotxean eta trenez igotzerik badago. Espero ez nuena zen Asierren mezua jaso eta eskalatzen igotzeko aukera zegoela irakurtzea. “Larrunea esakalatzen?” pentsatu nuen. “Hoi inbeharren gare!!!!” erantzun nion. Interneten begiratzen hasi eta Asierrek topatutako Mendikat web orritik kanpo ez genuen informazio gehiagorik aurkitu. Etxeko liburutegiko liburu zaharretan bilatzen hasi eta azkenean Elkar argitaletxeak argitaratutako Pirineoak bildumaren lehen liburuan eskalada honen inguruko informazioa topatu nuen. “Gutxiñez baditteu bi informazio itturri” pentsatu nuen.\nGeografiari dagokionez, zorrotz jarrita Urkila gandorra Larrunen baino izen bereko mendian kokatzen da, eskalada Urkilepo izeneko lepoan hasi eta Athekaleun harratean amaituz. Harkaitz ona, zailtasunari dagokionez eramangarria, pasabide zailenak saihesgarriak eta pertsonaz beteriko mendian bakardadean egotea izan ziren erakarri gintuztenak. Osagai hauekin nola ezetz esan!!!\nIbilbidea Sara herriko (50 metro) igerilekuetan hasiko dugu. GR-10 arrastoak jarraituz metroak pixkanaka irabaziz joango gara Urkilepo lepora iritsiz. Urkilepora iristeko, GR-10 ibilbidea trikuharri itsura duen eraikin berezi bat atzean utzi ondorengo borda batean utziko dugu, bidearen ezkerretik sakonean doan errekastora jaitsi, gurutzatu eta garoaz estalitako malda gogorrean gora hasiz. Pentsatzen dut garoak pil-pilean daudenean malda hau igotzea ez dela erosoa izango.\nUrkilepotik gora konglomeratu eta hareharriz osatutako gandorra eskalatzen hasiko gara. Eskalada gehiena II-III zailtasuneko pasabideak eskalatuz ensanble moduan egingo badugu ere, soka-luze bat egitea eskatuko diguten lauu pinakulu topatuko ditugu, denak III+ eta IV+ zailtasunaren artean.\nEskalada Athekaleun harratean amaitzen da. Hemendik gora, Urkila mendiko gailurra ezkerrean utzita, oinez jarraituko dugu 20-25 minutuen buruan Larrungo gailurrera iritsiz. Jaitsiera leku ezberdinetatik egitea badago ere, Larrungo ipar hormatik behera Azkainera doan ohiko bidetik egin genuen Les trois Fontaines lepora iritsitz. Hemendik trenbidea zeharkatu eta berriro ere GR-10 arrastoak jarraituz Sarara itzuli ginen.\n- Luzera: 14 kilometro inguru.\n- Punturik baxuena: Sara, 50 metro.\n- Punturik altuena: Larrun, 910 metro.\n- Ura: Ibilbidean zehar hainbat lekutan iturriak topatu daitezke, batez ere hasieran. Txarrenera Larrungo benta eta tabernetan ere ura lortu daiteke.\n- Zailtasuna: Zailtasunaren bila bagoaz IV edo IV+ zailtasuneko pasabideak topatu daitezken arren, pasabide hauek guztiak ekidin daitezke.\n- Eramandako materiala: 30 metroetako sokak, 8 express-zinta, zinta-uztaiak bilguneak muntatu eta harkaitzetatik pasatzeko, Alien, Lincam eta artaka-trabagailu jokoa. Gandorrean noizik eta behin iltze, plakatxo eta egurrezko takoren bat aurkitzen bada ere orokorrean garbia dago, hainbat lekuetan bilguneak muntatzeko irudimenarekin jokatzera eskatuz.\n- Ibilbidea egiteko pasatako denbora: zazpi ordu pasatxo, atseden uneak ere kontutan hartuta.\nUrkilako gandorraren nondik norakoak, zuriz oinezko zatiak eta gorriz eskaladakoak. Argazkian eskalada-luzea egitea eskatu ziguten lehenengo hiru pinakuluen kokalekua adierazi ditut. Laugarren pinakulua ez da hemendik ikusten.\nEz nintzen oso optimista etxetik atera eta Txindoki lainoek estaltzen zutela ikusi nuenean. Asteburu osoan ezkutuan izan bazen ere, iganderako zeruak garbituko zirela iragarrita zegoen. “Igual kostalden garbigo eongoa” esan zidan Asierrek kotxean sartu zenean.\nSara arteko ordu eskasa Aste Santuko oporren berri emateko aprobetxatu genuen: anaiari bisitatzearen aitzakian EEBBtan oporraldia egin nuen bitartean Asier Austria aldean ibili zen, La Silvretta mendiko eskiko zeharkaldia burutzen. Esperientzia oso ezberdinak, esperientzia oso aberasgarriak biak ere.\nSarako igerilekuetako aparkalekuan kotxea utzi genuenean animoak zertxobait gora egin zuen. Larruneko gailurra lainoek estalia bazegoen ere Urkilako gandorra zelai eta lainoen artean garbi ageri zen. Trasteak prestatzen ari ginela gizon bat hurbildu zitzaigun: “Vous parlez français?”. Eskaladako materialarekin nora gindoazen jakin minez, oinarrizko ingeles batean azalpen batzuk eman ondoren arraro begiratzen gelditu zitzaigun. Ez dut uste igerilekuetako aparkalekuan soka eta eskalatzeko traste guztiekin zer demontre egiten genuen garbi azaldu genionik, nahiz eta behin eta berriz urrun ikusten ziren harkaitzak eskuarekin seinalatu, jejeje.\nLarrun eta Urkilako gandorra Sarako igerilekuetatik ikusita.\nGizona bizikletarekin urruntzen zen bitartean motxilak hartu eta errepidean behera hasi ginen bidegurutze batera iritsiz. Errepidea gurutzatu eta zuzen doan errepidean gora kolore biziko baserrien artean galdu ginen.\nIgerilekuetatik beherako bidegurutzea eta jarraitutako bidea.\nEz zen denbora luzea pasatu GR-10 ibilbideko arrasto gorri eta zuriak ikusten hasi eta hezetasunaren ondorioz arropa kentzen hasi ginen arte. Arrastoen gidaripean errepide ezberdinak lotzen joan ginen metadun baserri baten ondoko argibide-postean errepidea utzi eta basoan sartu ginen arte.\nMetaren ondotik pasatzen, argazkian argibide-postea ikusi daiteke.\nMendiaren erraietatik lapurtutako ur freskoa zekarren iturri bat atzean utzi eta metro gutxietara amaitzen den lekura arte jarraituko genuen errepide batekin topo egin genuen.\nErrepidean berriro ere. GR arrastoak ugariak dira, argazkian ikusten den moduan.\nOrain arteko bidea gozo eta samurra izan arren, asfaltoa atzean utzi eta mendian gora doan ondo zapaldutako bidea jarraitzeak alaitu ninduen. Gaztainondo eta haritz zaharren hosto jaio berrien artean eguzki izpiak irristatzen hasi ziren lurra lotsati argitu eta giroa berotuz. Basotik atera ginenean eguna argitzen hasita zegoela ikusi genuen: “Bueno, azkenen eguzkie ta dena izango deu” esan nion Asierri. “Hala emanda dau behintzet” erantzun zidan. Kotxetik berrogei minutu ingurura trikuharri itsurako eraikina duen zelai baten ertzera iritsi ginen: “hara hor arista”, esan zidan Asierrek zuhaitzen gainetik ikusten zen gandor nabaria seinalatuz.\nTrikuharri itsurako eraikina, atzean Urkilako gandorra ikusi daiteke.\nHamar minutu beranduago basoaren erdian dagoen harrizko borda baten ondora iritsi ginen. Bidea metro batzuetan jarraitu eta gandorretik urruntzen ginela ikusita, bordara itzuli eta maldan behera hasi ginen entzuten besterik ez genuen errekastora jaitsiz.\nGR bidea utzi genuen borda goitik ikusita.\nGR bidea utzitako lekua.\nA zer nolako ezusteko atsegina jaso genuen errekaren ondotik doan zapaldutako bidexka batera iritsi ginenean!!! Bidexka metro batzuetan jarraitu eta bat egin zuenean, errekastoa gurutzatu eta honen bestaldera pasa ginen Urkilepoaren azpiko maldaren oinean azalduz. “Bueno, mendatea hasteala!!!” pentsatu nuen maldan gora hasiz.\nErrekastoaren ondoko bidexkan.\nMendiaren hegal maldatsu osoa garoaz estalita izan arren igoera erosoa da. Maiatzaren erdialdean izanda, garoak jaio berriak zeuden igoera dezente erraztuz. Ez dakit garoak handitzen direnean malda hau igotzea nolakoa izango den.\nMaldaren lehen metroetan, GR bidea utzitako borda berehala gelditzen da behean.\nIgoera lasai hartu genuen, presarik gabe, arnasesturik gabe. Hala ere kopetatik behera isuritako izerdi tantak, hilabete luzean motxila pisuduna bizkarrean ez eramatearen adierazle, lepotik behera kamisetaren barnean galtzen ziren.\nMaldan gora, Sara dagoeneko urrun gelditzen da.\nGoian jotzen zuen haizearen musikak hodeiak dantzan zituen, batera eta bestera eraman eta eguzkiari tarteka protagonismoa kenduz.\nMaldaren azken zatian...\nHogeita bost minutuetako igoera tentearen ondoren Urkilepora iritsi ginen. “Ostia, igoera potentea, eh?” bota nion Asierri. “Bai, izerdi batzuk botaittut” erantzun zidan. Lepora iristearekin batera haize hotz eta indartsu batek agurtu gintuen. Aurretik genuen gandor zatia oinez egiteko modukoa zela ikusita, haizeak hoztu baino lehen 35-35 metro oinez jarraitu genuen gandor zati txiki hau eskuinean (igoerako noranzkoan) utziz.\nMetro eskas hauen ondoren gandorrak duen lehen zailtasun “seriora” iritsi ginen: Betortz baten moduan zerura zuzentzen den 15 metro inguruko pinakulua. Pinakuluaren ipar isuria inklinatua den bitartean, hego isuria bertikala da, tximini nabari eta bertikal batez osatua.\nTximinia berez bi pinakuluk osatutako pasabidea da, izugarrizko harkaitz blokea txapel moduan duena. Tximinia bera oso zaila ez zirudien bitartean, pinakulu nagusiaren gailurrera zuzenki nondik igo ez genuen argi ikusi: “errexena goiko bloken azpitio pasatzea da” esan zidan Asierrek. “Bai baña hola ezkea punta iristen ta punta iristeala jartzeu” erantzun nion gure notak irakurriz.\nTximinia azpitik ikusita, gaineko harkaitz bloke handia ikusi daiteke.\nPinakulua atzetik igo eta tximiniaren gaineko harkaitz blokearen gainera iritsi ginen goitik eskalada ikusteko: “ba punta zuzenen atera behar bada nik eztet argi ikusten” esan zidan Asierrek. Minutu batzuetan batera eta bestera ibili ondoren, pinakuluaren ipar aurpegira pasa eta bertatik eskalatuko genuela erabaki genuen.\nPinakuluaren ipar aurpegiko horma inklinatua.\nEskaladako trasteak atera eta prestatzen ari ginen bitartean horma inklinatuari zeharka begiratu genion. Horma, tamaina ezberdinetako “patatez” osatuta, arrail batek behetik gora bitan banatzen du. “Gaur ni hasiko naiz” esan zidan Asierrek “Zapatilekin eskalatzek dauken ona leheno prestatzen zeala da, jejeje”. Material guztia arnesetik zintzilikatu eta sokak segurtagailutik pasatzearekin batera eskalatzen hasi zen. Lehen metroak arin eskalatu eta arrailean friend bat sendo trabatu zuen.\nFriend-a trabatutako lekuan.\n“Oaingoz zemuzko harrie da?” galdetu nion. “Ona, gutxiñez ezta askatzen” erantzun zidan. Konglomeratuan eskalatzeak duen xarma eusten diren harriak gorputzaren pisua zein puntura arte eutsiko duten ikustean dago. Harriak hormara sendo itsatsita daudenean rokodromo batean eskalatzearen antzeko sentsazioa da, harriak kili-kolo daudenean aldiz, psikologikoki indarra izatea eskatzen duen eskalada da, zein harri askatu daiteken ez baita jakiten.\nMetroak irabazi heinean Asierren harkaitzarekiko konfiantza handituz joan zen. Hiru friend trabatu ondoren pinakuluaren gailurrera iritsi zen. “Zenbat soka falta da?” galdetu zidan. “5-6 metro inguru” erantzun nion. “Ea reunioa montatzeko zeoze topatzeten ze hemen eztau ezer”.\nHormaren amaieratik behera egindako argazkia.\nPinakuluaren gailurraren inguruan denbora batean ibili eta bloke handi baten atzean bilgunea muntatu ondoren, eskalatzen hasi nintzen. Katu oinak eta soka gainetik izanda metroak erraz irabazi nituen. Harkaitzaren kalitatea oso ona iruditu zitzaidan, horman itsatsitako harriak sendo mantenduz. Zailtasunari dagokionez, III/III+ inguruan egongo dela adostu genuen. Asierrengana iritsi nintzenean soberan zituen trasteak hartu eta, aurretik genuenaren bide eta zailtasuna argi ez genuenez, bigarren luze bat eskalatzea adostu genuen.\nBilgunetik atera eta pareko bi harkaitz-bloke handiek osatutako 6-8 metro inguruko kanal estuan gora eskalatzen hasi nintzen (II+), kanaltxoa eskalatu eta eskuineko harkaitz blokearen puntara pasatuz.\nAsier bilgunean. Ezker hanka tximiniaren gaineko harkaitz-bloke handian jarrita dauka.\n“Oaingoz errexa dijo” esan nion harkaitz-blokearen puntatik.\nAurrera begiratu eta, 6-8 metro ingurura, eskuin-ezker diagonalean doan arraildun hormatxo bertikal bat ikusi nuen. Asier bloke handi eta eroso baten gainean kokatzearekin batera eskalatzen jarraitu nuen. Bloke pare baten gainetik pasatu eta hormaren azpiko punta batetik pasatutako zinta-uztaiatik lehen express-zinta zintzilikatu nuen. “Bueno, ea hemendio gora zemuzkoaen” bota nion.\nHormatxo bertikalatik ateratzen.\nPasabide bertikala motza da (2-3 metro eskas) eta helduleku ederrak dituen arren beste aseguru bat trabatzeko aukerarik ez nuen ikusi. Eskuekin goien zeuden harri batzuk heldu eta horma zailtasun handirik gabe eskalatu nuen (III), eskuineko harkaitz-blokearen puntara pasatuz. “Zemuzkoa?” galdetu zidan Asierrek. “Azpitio emateuna baña askoz errexago” erantzun nion.\nEskuineko harkaitz-blokearen gainean.\nMetro batzuk zuzen jarraitu eta, soka amaitzeko 2-3 metro eskas falta zirenean, zuhaitz bat ezkerrean duen tximini estu eta inklinatu baten oinera iritsi nintzen.\nZuhaitza ezkerrean duen tximinia estu eta inklinatuaren azpian.\n“Oain arteko zailtasune ikusita igual hobe ensanblen jarraitzen badeu, eztezu uste?” proposatu zidan Asierrek nire ondora iritsi zenean. “Ba igual bai” erantzun nion, “bestela, 30 metrotako luzek inda gora irixteako beandu ingo zaigu”. Sokak bildu, bion artean 10-12 metro inguru utzi eta, Asierri material guztia pasatu ondoren, aurretik jarraitu zuen.\nZuhaitz ondoko tximinia zailtasunik gabe eskalatu (6-8 metro, II/III), eskuineko harkaitz-blokearen gainera pasatu eta gandorraren ertzetik ahalik eta gehien mantenduz jarraitu genuen.\nZuhaitz ondoko tximiniaren gainetik atzera egindako argazkia.\nEnsanblean eskalatzeak eskalatzaileen arteko koordinazioa eskatzen du, ahal den neurrian bi eskalatzaileak abiadura berean eskalatu behar baitute sokaren tentsioa mantenduz.\nAsier bidea irekitzen.\nGandorraren amaiera iritsi, 2-3 metro zelai gozoa zeharkatu eta berriro ere harkaitz-blokeek osatutako gandorrera igo ginen, 15 metro inguru ertzetik jarraitu ondoren berriro ere lurrera jaisteko.\n2-3 metroetako zelai gozoan.\nAurretik arrail zabal batek eskuin-ezker diagonalean bitan banatutako 6-8 metroetako horma bertikal baten oinean geunden. “Hara, trenak!!” bota zidan Asierrek bere ondora iritsi nintzenean. “Zeñek daki, igual hor dijon bakarren baten argazki makiñan bukauko deu” erantzun nion argazki bat egiten nien bitartean. “Flash bat ikusietela iruittu zait” erantzun zidan irribarretsu.\nKremailera-trenak mendia zeharkatzen.\nAurretik genuen horma bertikala aztertzen hasi eta Asierrek lehen tentaldia egitearekin batera lurrera jaitsi zen: “katuk izango banittu…”, esan zidan. Nire tentaldia ez zen hobea izan eta eskuin eskuarekin helduta nuen patatatxoa apurtu zenean zelaiaren gainean bukatu nuen. “Utziazu azken intentoa” esan zidan Asierrek. Oinak jartzeko lekuak lokalizatu, goien zituen patatatxoei heldu eta gorputza pixkanaka igotzen joan zen.\nHorma bertikala eskalatzen.\nEskuekin arrail zabala sendo eutsi zuenean gorputza altxatu eta hasierako pasabide bertikala eskalatu zuen (2-3 metro, IV). Zailtasunik handiena atzean utzita, arrailean artaka-trabagailu bat sendo trabatu eta goraino eskalatu zuen (III+). “Bazpare, reunioa montau ta goitio aseguraukoizut” esan zidan goitik.\nArrail inklinatuaren amaieran.\nPasabide honetako zaitasunik handiena artaka-trabagailua errekuperatzea izan zen. A zer nolako izerdiak bota nituen!!!! Jejeje. Kuriosoa traste xinple hauek nola trabatu daitezken.\nHorma eskalatuta aurretik genituen blokeen gainetik jarraitu genuen puntadun harkaitz-bloke bertikal batekin topo egin genuen arte. Azpitik pare bat aldiz begiratu eta, honen eskalada zuzena baztertu ondoren, bere eskuinetik (iparretik) inguratu eta, eskuak erabiliz, berriro ere zelaiaren goxotasunera jaitsi ginen.\nParean krokisean adierazitako bigarren pinakulua genuen, 10-12 metroetako betortza, arrail nabarmen batek eskuin ezker erdibitzen duena. “Azalpenen arabera fisura hoi terzerokoa da” esan nion Asierri. Arrailaren azpira hurbildu eta “honek terzero baño gehio dauke” esan zidan Asierrek konfiantza osoz.\nAtzera begirada, eskuinetik (zuriz) inguratu genuen harkaitz-bloke bertikala. Urdinez, harkaitz-bloke honetatik jaisteko bidea.\nBitan pentsatu gabe pinakuluaren eskuinera (iparrera) pasa eta tximinia baten eskuinean iltze zaharrez ekipatutako horma inklinatu bat topatu genuen. “Bakit nundio igo behar gean...” esan nion Asierri irribarretsu. Soberan zuen materiala hartu ondoren eskalatzen hasi nintzen.\nEkipatutako horma inklinatua.\nKonglomeratu eta helduleku oneko 3-4 metro inguruko horma bertikala eskalatu ondoren luzearen lehen iltzera iritsi nintzen. Hemendik gora, beste 4-5 metroetan, itsasgarritasunezko harearrizko plaka inklinatu bat eskalatzen da. Metro hauek bi aseguruz ongi aseguratuak dauden arren, aseguruak torloju zahar eta “L” itsurako xafla herdoilduez osatuak daude. “Gutxiñez segurun zulotatio mosketoiak sartzeie” esan nion. Eskuetan baino oinetan konfiantza gehiago jarriz metro hauek pixkanaka eskalatu (IV) eta berriro ere konglomeratuzko tarte batera iritsi nintzen. Bertan dago luze honetako laugarren eta azken asegurua. Aseguru honetatik gora zailtasuna jaitsi (III) eta pinakuluaren puntara iritsi nintzen bertako harkaitz-blokean bilgunea muntatuz. Atentzioa deitu zigun ekipatutako hormatxo honen inguruan Mendikat orrian nahiz Pirineoak liburuan aipamenik ez egotea, aseguruak oso zaharrak baitira.\nLuzea eskalatu ondoren, pinakuluaren puntara zuzentzen. Argazkian ikusten den tximini nabarmen hau da gure ustez Mendikat orriak erreferentzia egiten duen III zailtasuneko tximinia.\nLuzearen amaieratik behera egindako argazkia. Itsasgarritasunezko hareharrizko plaka inklinatua ikusi daiteke.\nAsier iritsi zenean bilgunea desmuntatu eta, denbora luzerik galdu gabe, aurrera jarraitu genuen pinakulua zailtasun handirik gabe jaitsi eta parean genuen harkaitz-bloke lerrora oinez hurbilduz.\nPinakulutik behera jaisten. Aurretik duguna marraztu dut.\nLehenengo harkaitz-blokera hurbildu eta Asierrek honen ezkerreko (hegoa) horma bertikaletik eskalatzen jarraitu zuen arrail bat aprobetxatu eta ezkerrean zuhaixka bat utziz. “Hara, hemen beste iltze bat sartuta dau” esan zidan zuhaixkaren parera iritsi zenean.\nIltzetik express-zinta pasatzen. Ezkerrean zuhaixka ikusi daiteke.\nAtzera begirada, eskalada luzea egindako pinakulutik hona egindako bidea marraztu dut.\nAsierrek aurrera jarraitu eta bion arteko soka tente jarri zenean eskalatzen hasi nintzen. Horma lehen metroetan makurtua dagoela dirudi eta hau izan zen orain arte zertxobait estutu behar izan nuen lehen zatia (IV/IV+). Iltzetik gora, zertxobait ezkerrera pasa eta harkaitz-blokera errazago igo nintzen (IV). Ordurako Asier, hormatxo honen ondorengo gandor zati erraza (II/II+) atzean utzita, harkaitz bloke hauetako azkena eskalatzen hasita zegoen, eskuin-ezker nabarmen doan diedro inklinatua duena hain zuzen ere.\nDiedro inklinatua eskalatzen.\nDiedroaren oinera iritsi nintzenean Asierrek arrail bat aprobetxatuz friend bat trabatu eta, diedrotik ateraz, harkaitz-blokearen azken 2-3 metro bertikalak eskalatu zituen.\nDiedroa zaila iruditu ez zitzaidan bitartean (III), honen amaieratik gora eskalatu beharreko metro bertikaletan bigarrenez zertxobait estutu behar izan nuen (IV+). Asier harkaitz-blokearen bestaldean zegoen soka errekuperatzen: “Paso hoi ikusita bazpare reunioa montatzea pentsau det segurogo aseguratzeko” esan zidan. “Iltzea zun pasoare fiñe zan, eh?” esan nion. “Bai, tentea bai, jejeje” erantzun zidan irribarretsu.\nHarkaitz-bloke erraz (II) batzuen gainetik jarraitu ondoren krokisean adierazitako hirugarren pinakulura iritsi ginen: harearri argiko pinakulu ikusgarria. Pinakulua, hostorearen orrien moduan, bata bestearen gainean jarritako harlasta ezberdinez osatua dago eta hegoaldera doan olatu erraldoiaren itsura du. Honen eskuin hormara (iparrera) zuzendu eta harlasta inklinatu bat eskalatzea “besterik ez zela” ikusi genuenean, “Paretio emangoiot” esan zidan Asierrek konfiantza osoz. Sokaren 30 metroak lurrean zabaldu eta segurtagailutik pasatu bezain pronto pinakulua zuzen eskalatzen hasi zen.\nLehenengo metroak ez dira eskalatzeko erosoak ezkerrean dagoen oteak enbarazu egiten duelako. Asierrek harlasta ezberdinek eskaintzen dituzten helduleku onak aprobetxatuz makurtutako hormaren lehen metroak itxuraz oso erraz eskalatu zituen (IV). “Hemen beste iltze bat dau” esan zidan zatirik teknikoena eskalatu zuenean. “Bide onetio juten ai gean señale”, erantzun nion.\nAsier olatuaren gainean.\nPinakuluaren zatirik bertikalenaren ondoren gandorra labana baten moduan estutzen da. Asierrek, oinak ipar horman mantenduz, gandorraren 4-5 metroak bavariar teknikarekin erraz eskalatu zituen bat-batean martxa geldituz.\nGandor osoko pasabiderik ikusgarrienaren atarian zegoen: pareko harlasta inklinatuaren gainera igotzeko, “amildegiaren” gainetik eman behar den metro eskaseko oinkada (III+). Zalantzazko une baten ondoren oinkada eman eta harlastak duen lehen asegurutik (torloju zahar eta “L” itsurako xafla herdoildu bat) soka pasatzerakoan arnasa lasai hartu zuen.\nHarlasta, bigarren aseguru zahar batez babestutako arrail inklinatu nabari bat aprobetxatuz eskalatzen da. Oinak eta eskuak arrailean trabatuz Asierrek nire animoen artean metroak irabazi zituen harlastaren gainera iritsi eta bilgunea bertako harkaitz batean muntatuz.\nHirugarren pinakuluaren eskalada ederra iruditu zitzaidan. Makurtutako lehen metroak gogorrak diruditen arren helduleku apartekoa da. Kontuz zati honetan iltzearen azpiko harlastetako bat erdi kolokan baitago. “Amildegiaren” gaineko oinkada ikusgarria da eta pasua eman baino lehen behin baino gehiagotan pentsatu behar izan nuen oina non eta nola jarri. Amaitzeko, arrailaren eskalada ere kuriosoa da.\nBilgunera iritsi nintzenerako haize zakar batek sokak batera eta bestera bandera baten moduan astintzen zituen. Denbora luzean gelditu gabe aurretik nituen oteen arantzak ahal izan nuen moduan ekidinez, zailtasun handirik ez duen (II) gandorra amaiera arte igo nuen, atzetik Asier iritsiz.\nHirugarren pinakuluan muntatutako bilgunean.\nBilgunetik gora egindako argazkia. Kontuz oteekin!!!!\nParez pare gandorraren laugarren eta azken pinakulua genuen (krokisean ezkutuan gelditzen da), deskribapenen arabera IV zailtasunekoa. “Ea azkeneko hau zemuzkoaen” esan nion Asierri aurrera egin aurretik. 8-10 metro inguruko pinakulu honek harkaitz-bloke txikiago bat (2-3 metroetakoa) itsasia dauka.\nLaugarren, eta azken, pinakulu eta zailtasunen nondik norakoak.\nMetro gutxi batzuetan behera egin eta harkaitz-blokearen azpian kokatu nintzen. “Trukoa bloken gañea igotzea eongoa” esan zidan Asierrek harkaitz-blokearen punta seinalatuz. “Bai, hala emateo” erantzun nion. Harkaitz bloke makurtua aztertu eta pinakuluarekin osatzen duen arrailean friend bat trabatzea lortu nuen. Ezker eskuarentzat helduleku eder bat topatu, eskuinekoa arrailean sartu eta, besoetatik tira eginez, pasabide makurtu hau uste baino errazago eskalatu nuen. “Ona Smithyyyy” esan zidan Asierrek.\nHarkaitz-blokea eskalatzeko prest. Argazkian pinakulura igotzeko sartutako iltzeen kokalekua ikusi daiteke.\nHarkaitz-blokearen gainean eskuinera begiratu eta pinakulura nondik igo begiratzen hasi nintzen. Metro pare bateko eskalada bertikalaren ondoren arrail estu bat hasten da. Burua altxatu eta “Hemen hiru iltze leku beren dare!!” oihukatu nion Asierri. “Hiru iltze?” galdetu zidan harriduraz. “Bueno, iltze iltzek eztie, zuloa duten txapa batzuk die”, erantzun nion. Jarritako “iltzeak” “Plakas del pajaro Loco” bidearen lehen luzekoak burura ekarri eta orduan bertatik mosketoiak pasatzea zenbat kostatu zitzaigun gogoratu nuen. “Ea mosketoiak sartzeien!!” bota nion.\nGorputza luzatu eta iltzeetatik express-zintaren mosketoia pasatzen saiatu nintzen. Hiru iltzeetan froga egin eta mosketoia sartzen ez zela ikusita berriro ere harkaitz-blokearen gainera itzuli nintzen. “Ostia, mosketoiak eztie sartzen!!” bota nion. Gainean eramaten dudan mosketoi txikiago batekin saiatu baina bigarren saiakera ere antzua izan zen. “Joerrrrrr!!!”.\n“Saiau fisurero batekin aber” esan zidan Asierrek azpitik. Artaka-trabagailu ezberdinak pasatzen saiatu arren ezin izan nuen iltzeen zuloetatik ezer pasatu. Iltzeen artean artaka-trabagailu bat trabatzen ere saiatu nintzen inongo efekturik gabe. “Eztakit bat ze egin” bota nion azkenik “eztu zaile ematen baña eroitzen banaiz lurreaño nijo”. “Zuk ikusi” erantzun zidan Asierrek lasai, “Baukezu hortio nunbaitea iristea?”. “Bai” erantzun nion, “ezkerretio errexa da”. “Ba segi ordun” erantzun zidan.\nAmorrazio puntu txiki batekin harkaitz-blokearen gainetik pinakulua ezkerretik inguratu eta metro gutxietara topatu nuen harkaitz-bloke batean bilgunea muntatu nuen. Asier ere saiatu arren ezin izan zuen iltzeetatik ezer pasatu. “Holakotan seguridadea aurretio dijo” esan zidan bilgunera iritsi zenean.\nAsier iritsi bezain pronto eskalatzen jarraitu nuen. Bilgunetik gora 6-7 metroetako eskalada erraza egin (II-III) eta parean nuen azken harkaitz-blokea eskuin ezker diagonalean mozten duen tximini estuaren oinera iritsi nintzen.\nTximini estutik behera egindako argazkia. Asierren ezkerrean laugarren pinakulua ikusi daiteke.\nTximinia estuaren oinean.\n“Hemen egurrezko takoa dau” bota nion, “soka ustela daula emateo baña pasok eztu zaile ematen”. Egurrezko takotik express-zinta eta sokak pasatu ondoren azken zailtasuna atzean utzi nuen (III), harkaitz-bloke honen gaineko harkaitz handi batean friend bidez bilgunea muntatuz.\nTximinia estua eta egurrezko takoa.\n“Eskalada hemen bukatzea?” galdetu zidan Asierrek bilgunera iritsitakoan. “Mendikaten arabera bai” erantzun nion, “liburun eztu zehazten”. Aurretik azken punta bat genuen baina sokarik gabe ongi igoko genuela ikusita eskaladako materiala gordetzen hasi ginen. Trasteak jaso, barratxo bat jan, ura edan eta, dena prest genuenean, bilgunea muntatutako harkaitz handia ezkerretik inguratu (amildegiaren gainetik egiten den pasabide motz bezain ikusgarria da) eta pareko puntara zuzendu ginen.\nAtzera begirada. Azken bilgunea muntatutako harkaitza eta bertatik jaraitutako bidea.\nAzkeneko puntara arte gutxi gora behera jarraitutako bidea.\nBatzuetan alde batetik, batzuetan bestetik, puntara iristeko gandorretik ahalik eta gertuen mantenduz metroak arin irabazi genituen lurra estaltzen zuten oteen arantzen akuilupean.\nAthekaleun lepoa azken puntaren gailurretik. Puntu zuriz lepotik gora jarraitutako bidea.\nAtzera begirada, gandorra eta Sara urrun gelditzen dira. Argazkian eskalada amaitutako harkaitz handia ikusi daiteke.\nAzken punta honen bestaldeko Athekaleun lepora jaitsi eta ongi zapaldutako bidetik zuzenean gora jarraitu genuen. Haizeak ingurua hozten zuen hodeiak batera eta bestera eraman eta ikusmira murriztuz. Hala ere bideak galtzeko arriskurik ez dauka eta, Urkila mendiaren gailurra ezkerrean utzita, metroak pixkanaka irabazi genituen. Dozena erdi bat mendizaleekin gurutzatu ondoren pista zabal batera iritsi ginen.\n“Eztet uste puntatio urruti eongo geanik” esan nion Asierri. Pistan metro batzuk egin eta, hodeien artean, gizakien zarata eta gailurraren inguruko eraikin eta turistak azalduz joan ziren.\nGailurreko argibide-harriari argazki pare bat egin eta, behe-laino, haize eta zibilizaziotik ihesi, ez genuen bertan denbora luzerik egin. “Azkeneko urtetan igoeten menditako gailurrik itsuiña hau izan da dudaik gabe” esan zidan Asierrek tristura tonu batekin gailurra koroatzen duen izugarrizko antena zuri-gorriari bizkarra emanez.\nLarruneko gailurreko argibide-harria.\nGailurreko antena zuri gorria.\nBeherako bidean. Eraikinen ezkerrean Eugenia de Montijoren omenez erakitako oroigarria ikusi daiteke.\nJaitsiera Azkainera doan ohiko bidetik egin genuen.\nArgazki honetan gutxi gora behera jarraitutak bidea margotuta dago.\nTren-geltokiaren azpitik trenbidea gurutzatu eta Larrungo ipar hormatik behera nabarmen doan bidea jarraitu genuen basora iritsi arte. Basoan sartu ginenean, eskuinera doan bidea hartu eta zelaiak estalitako Les trois Fontaines lepora iritsi ginen.\nLes trois Fountaines lepora iristen.\nLarruni azken begirada...\nBertatik erdi ikusten hasia zen gailurrari argazki bat azkar-azkar egin eta trenbidera zuzendu ginen, bigarrenez gurutzatu eta Sarara doan GR-10 bidearekin berriro ere bat egiteko.\nBurdinezko kremailera mendiaren orbain.\nUrkilako gandorra bere osotasunean.\nJaitsieran Urkilako gandorrari argazki gehiago egiteko aprobetxatu genuen. Kuriosoa da zein zaila izan daiteken ordu batzuk lehenago eskalatutako pasabideak beste ikuspuntu batetik identifikatzea. Urkilepo non zegoen ere identifikatzea kosta zitzaigun, jejeje.\nGandorreko pasabideak identifikatzen...\nBidean topatuko ditugun haritz zaharretako bat.\nSarako igerilekuetara uste eta nahi baino beranduago iritsi arren oso kontentu geunden. Gandorra polita iruditu zitzaigun, bakarti, interesgarri eta gomendagarria. Gure uste xumean bilgune batzuk muntatuta eta pasabideren batean baino gehiagoan parabolten bat jarria izango balu luze ederrak eskalatzeko aukera emango luke, bakarren bat V zailtasunetik gorakoa ere.\n- Mendikat. Larhun. 2018ko apirilak 5. Eskuragarri: https://www.mendikat.net/com/mount/1122#\n- Angulo M. Pirineoak: 1.000 igoera. I, Hendaiatik Somportera (bide arruntak eta eskalada errazak), 56-57. Donostia/Baiona. Elkar argitaletxea, 1999.\n- Le train de la Rhune. Eskuragarri: https://www.rhune.com/eu/


Euskal Herria - hamaika telebista - Page #3\nAteak itxita egingo dute Orkoiengo talde bortxaketaren auziko epaiketa\nOrkoienen emakume bati eginiko talde bortxaketaren epaiketa astelehen honetan hasi da Nafarroako Probintzia Auzitegian, ateak itxita, eta saio guztiak horrela egingo dituzte. Bost gizon eseriko dira akusatuen aulkian, 2019ko azaroan emakume bati sexu erasoa egotzita.\nEhunka langilek Bilboko kaleak hartu dituzte enplegu duinaren alde. Tubacex, Petronor, Novaltia, Bilboko Argiak eta PCB-ITP enpresetako beharginek indarrak batu dituzte prekarietatea eta kaleratzeak salatzeko. Izan ere, indarrean dauden lan-politikek langileen eskubideak urratzen dituztela ohartarazi dute.\nJaurlaritzak hainbat ministeriotan aurkeztuko ditu Euskadi Next programan jasotako proiektuak\nMaiatzaren 18an onartutako Euskadi Next 2021-2026 programaren eguneratzearen berri eman die gaur Azpiazuk talde politikoei, berak deituta, Ekonomia, Ogasun eta Aurrekontu Batzordean egindako agerraldian. Oro har, Euskadi Nextek bere bertsio berrian 18 mila miloi euroko inbertsioa eragin lezaketen proiektu zehatzak jasotzen ditu. Inbertsio horren finantzaketa-iturria Europako funtsetatik, baliabide publikoetatik eta baliabide pribatuetatik etorriko litzateke.\nKoronabirusaren datuen joerak hoberantz egin du eta hori hala, neurriak malgutzen ari dira Euskal Herri osoan. Atzoz geroztik, Lapurdin, Nafarroa Beherean eta Zuberoan ez da beharrezkoa aire zabalean musukoa erabiltzea. Ekainaren 26tik aurrera ere ez da beharrezkoa izango Hego Euskal Herrian.\nVWen eta Mercedesen ekoizpena etengo da luzatzen ari den hornidura-krisiaren ondorioz\nNafarroako Volkswagen lantegiak eta Arabako Mercedes-Benz lantegiak nabarmen murriztuko dituzte ekoizpen-egunak ekainean. Geldialdiak txip erdieroaleen hornikuntza faltak eragin ditu, 2022ra arte luza daitekeen krisia.\nMendebaldetik ibarbide atlantikoa hurbildu da Nafarroara; frontea Nafarroan hedatu da, eta tximistak albiste izan dira berriro bertan. Prezipitazioari dagokionez, borraskaren alde gogorrena jasan du Nafarroak.\nEuropako funtsak enpresa handiak erreskatatzeko erabiliko direla salatu du Kapitalari Planto! plataformak\nDonostiako Infernuko auzokideen aurkako epaiketa irailaren 22ra atzeratu dute\nJaurlaritzak Euskadi Next programaren aukerak nabarmendu ditu EGABen aurrean\nEuskaraz ikasteko eskubidea aldarrikatu dute Nafarroako Parlamentuaren aurrean\nNafarroako euskarazko hezkuntza komunitateak, sindikatu, langile, ikasle eta senideek Foru...\nNafarroako euskarazko hezkuntza komunitateak, sindikatu,...


Wands of Knight Tarot txartela - Aukeratu Saioa\nWands of Knight Tarot txartela\nTarot txartelaren esanahia, maitasuna, alderantzizkoa eta gehiago x Tarot txartela: Makilen zalduna\nhitz gakoak: Indartsua, inpultsiboa, oldarkorra\nBaieztapena: Nire energia kausa on batetarako erabiltzen da.\nWands of Knight esanahia\nMakinen Zaldunarengan Sute gehiegi egon liteke gure energiak orekatuak izan daitezen eta gure bihotzak bakean egon daitezen. Deialdi indartsuen karta da hau, izaera eta borondate erakarpen handiagatik gauzak argi ikusten ez ditugunean, gure sormen indarrek hartzen baitute aurrera. Nagusitasuna ez da edozein egoerari irtenbidea ematea, eta galdetu behar diogu geure botere sentimenduak beste pertsona batzuei errespetua kentzen dien. Ikusi denon argia, bidean inor kolpatu gabe inspiratu eta sor dezazun. Lasaitasun zentzua kanpoko munduarekin eta mantendu nahi ditugun harreman estuak erabiltzen ditugun energiarekin bakarrik lortuko da. Frustrazioak ez du batere onik irudian agertzen den karta honekin, zaldunak hormetan eta hesietan zehar erre baitezake, momentuko tiraldi sutsua bete arte edo burua zentzugabeko borroketan galdu arte. Karta hau gure mundu emozionalarekin arnasa hartu eta sintonizatu behar dugun seinale da, bizirik jan gaitzakeen Sua orekatzeko.\nPasioz eta ekimenez betea, Makilen Zalduna errespetuaren, ziurtasunaren eta harrotasunaren karta da. Sexu energia sendoak muga osasuntsu intelektual eta energetikoekin konbinatzean oinarritzen diren harremanez hitz egiten du, baina erosoa eta segurua izateko loturan behar den samurtasun falta agerian jar dezake. Hau biziki eta distiratsu erretzen duten erromantzeek uste baino apur bat motzago iraun dezakete, izan ere, bizkor erretzen dira aurrean ez dugun pertsonaren mugak eta akatsak errealistak ez bagara, dauden bezala onartzen dituztenak, akastuna eta gizakia. Gogorarazi nahi dugu arnasa hartu eta entzun behar dugula, antzeztu eta su-egoeretara irten aurretik.\nKarrera irakurtzea txartel honen presentziarekin aberasten da normalean, nahiz eta ingurukoen borondatea lortzeko gogotsuegiak garenean. Hemen, garrantzitsua da honaino ekarri gaituen esker onaz eta talde-lanaz pentsatzea, ahaleginak egiten ditugun helmugarako sutsuak izan gaitezkeen arren. Oreka zentzuari eusteko, gure suteak lasai egon behar dute, gure izaera lasaitu eta gure bihotzak jarri behar dira. Estresa gehiegi izateak agortzea eta ezer egiteko ezintasuna sentitzea eragin dezake, zain dauden epeak kontuan hartu gabe. Gure buruari nahikoa denbora eta errukia eman beharko genioke bultzada energetiko indartsu hau lorpen handietarako erabiltzeko.\nMakilen Zaldunaren suak, oro har, gauza onak dira osasun irakurketan. Gure immunitatearen gaitasuna ahalik eta egoera onenaren alde borrokatzeko gaitasunaz mintzo dira. Hala ere, eraso gehiegi eta bizitzan jarduera irekiek gehiegizko egoera autoimmunetara eta presio arterialera eraman gaitzakete, norberaren erantzukizuna hartzen ez badugu. Borroka sendo eta bizien karta da, barneko egoerekin eta barruko orekaren zentzua sortzeko behar den emozio mailarekin harremanetan bagaude bakarrik irabazten dena.\nMakilen zalduna alderantziz\nMakilen Zalduna alderantzikatuta, ezin dugu ziur egon gure inperatibo moralez. Ideia eta aukera bikain gehiegi ditugu aurrean apaltasunari eusteko, eta oreka behar dugu, indar gehiegi erabiliz gure aukerak ez xahutzeko. Hemengo erronka besteei entzutea da, adinekoen istorioak entzutea eta aurretik ditugun helburuak lantzea gure energia etengabe eta altuarekin. Karta hau ez da ondo sentitzen hankaz gora jartzen denean, gure jarrera irmoen bidez disimulatzen saiatzen garen ausardiarik eza erakusten baitu. Pasioa eta osotasuna kentzen dizkiguten edo zirkulu garrantzitsuetan plagiatuta gaudela harremanak ere seinalatu ditzake.\nWands of Knight denbora lerroa\nIragana - Iraganeko horrelako giroak gogorarazten digu gaur iritsi dela gure egintzen eta gure jokaeren ondorio onak edo txarrak jorratzeko unea. Behar duguna agian ez da gauzatuko gure argia eguneko argitan beste pertsonei erakusten ez badiegu, beren egungo egoerekiko nahikoa errukiarekin. Familia primarioak bizitzan arazo gisa plantea dezake eta gure sustraiak irudian, jada atzean dauzkagun gauzei buruzko argitasun batzuk lor ditzakegu eta haiengandik ikasiko dugu gure etorkizunean eragina izateko.\nOraina - Zerbait berria lortzeko gogoz ahaleginduz, zure bizitza bizitzeko eta zure benetako beharrizanekin bat datorren zerbait egiteko prest zaude. Ziurtatu borrokak eta erronkak zerbait eraikitzailea eta egiazkoa direla, eta gogoratu non lortu zenuen laguntza gutxien espero zenuen garaietan. Eskerrak eman bizitzari eta orain arte garatu duen moduari haserreak zure pausoak definitzen utzi beharrean.\nEtorkizuna - Egoeraren ikuspegi alaia baina pixka bat tentsioa etortzen zaizu. Iraganaz pentsatu beharrean, zure etorkizunerako plana bideratu beharko zenuke, eta senaren bultzadarekin aurrera egin. Mugitzeko inspirazioarekin, pertsona batek nahikoa zuhurra izan behar du egoerari ahalik eta etekinik onena ateratzeko, norberaren energia erabiltzeko modu zuzen bakarra hortik zerbait egitea dela, benetan. Eutsi zure konfiantzari eta saiatu lasai egoten krisi garaian, daukazunarekin motibatuta eta zurea ez dena utzi behar duen zerbait bihurtzeko.\nHasi Saioa Aukeratu Ikurra Kilo Sagitarioa Akuarioa\nzer seinale da ekainaren 15a\nemakumezkoen sagitariorik onena\nzer da maiatzaren 23ko zodiako zeinua


Ongi jan hobeki lo egiteko | Revista\nOngi jan hobeki lo egiteko\nDieta eta loa : Ongi jan hobeki lo egiteko\n/imgs/20070401/img.alimentacion.01.jpg Estatistikek diotenez, bost lagunetik batek ez du lo behar bezala egiten egunaren amaiera iritsitakoan pertsona gehienek irrikatzen duten atseden-garaian insomnioa nozitzen duelako, ongi lo egiten ez duelako edo behar bestekoa egiten ez duelako. Loaren alterazioak mila arrazoik proboka badezakete ere, elikabideak -egunero jaten dugun horrek, jateko baldintza eta gainerako gorabeherek- gure loaren baitan eragin handia duela egiaztatu da.\n/imgs/20070401/img.alimentacion.02.jpg “Gaizki jateak” loaren alterazioa proboka lezakeen galdetuta, erantzuna baiezkoa litzateke eta arrazoiak bat baino gehiago: bizimoduak, elikatzeko azturak, janari motak? era batean edo bestean konbinaturik, izan daitezke arazoen sustraiak eta, ondo bidean, balizko konponbideak.\nJateko astirik ez. Estresak eta antsietateak erritmo zirkadianoa (hau da, lo eta esna garaia erregulatzen dituzten hormona eta neurotransmisoreen liberazioa doitzeko organismoak darabilen ordu-zikloa) aldarazten dute. Eguneroko egokierak dira (bidaia luzeak, lan ordutegiak, txandakako lanak, etab.) atseden edo loaldiari denbora “ebatsi” eta gorputzari estres-egoerara bultzatzen diotenak, bizi-erritmoaren biziak sortarazi eta tentsioa metaraziz. Horrelakoetan zernahi jaten da noiznahi, hestekia eta aurrekuzinatua afariko ohiko elikagaia da eta afaldu ere berandu afaltzen du horrelako jendeak. Ordutegien doitasun ezak eta dietaren kaosak loan dute zuzeneko eragina eta horrek osasuna hondatu egiten du.\nJanari ugari edota espezia ugarikoak. Afari ugariek, proteina -okela, arrain, arrautza- eta gantz -hesteki, gazta, saltsa edo frijitu- asko dutenek azido klorhidrikoaren sekrezio handiagoa eragiten dutenez, horrek “bihotz errea” sortarazten du, harik eta larriagoa, afariarekin batera alkohola eta kafea hartzen badira. Era berean, proteinek garunean serotoninaren sintesia moteltzen eta adrenalinaren ekoizpena areagotzen dute, alertaren mesedetan. Egokiera horretan digestioa mantsotu egiten da eta zailago bihurtzen zaigu lokartzea. Afaldu eta berehala oheratzeak, bestetik, urdailean dagoen eduki azidoa hestegorrira igotzea errazten du: horrek errefluxua, bihotz errea eta goragalea probokatzen ditu. Ondoez horrek ongi lo egitea galarazteaz gainera, loaldia eten egiten du batzuetan.\nLorik ez egitearen kausak eta trastorno horri aurre egiteko tratamenduak era askotakoak izan daitezke. Loaren alterazio hori sortarazi duen eragilea zein den identifikatu beharra dago orduan, herri-esaera eta aholku batzuk -eragin lasaigarria dutenez, lokartzea errazten edo laguntzen duten hainbat landare eta jangai hartzea, adibidez- hobeki ulertu eta baloratu ahal izateko. Baina hori ez da lagungarri edo mesedegarri, loaren trastornoaren jatorria nerbio alorrekoa ez denean. Berez “urduri” edo “artega” diren pertsona askok, adibidez, ez dute eskiaren eragin lasaigarria nabaritzen, beren urduritasunaren kausa nerbio-sistema orekatu beharko luketen nutrienteen (magnesioa, kaltzioa, B1 edo B6 bitaminak, etc.) gabezia baita.\nEz lo egiteko kausa…\nAmina biogeno ugariko elikagaiak: hirugiharra, saltxitxak, gazta, txokolatea, alberjinia, ziazerba, tomatea, kontserbak, hartzitutako jangaiak -ardo beltza, sagardoa, esnekiak, hestekiak-, arrain urdinak -atuna, hegaluzea, antxoa, sardina…, eta, batez ere, oso fresko ez daudenak.\n/imgs/20070401/img.alimentacion.03.jpgNutrizio alorreko adituen iritziz, afaltzeko orduak berak ez du garrantzirik, gizakiaren adina eta sexua gorabehera. Bada salbuespenik, ordea: aurrenekoa, estresaren edo bizi-aztura okerren baten ondorioz jokabidearen trastornorik nozitzea da. Horrelakoetan, ordu jakin batean jan ohi izateak ordenua ezartzen eta, nola ez, lokartzen laguntzen du. Beste horrenbeste gertatzen da min akutu -baita kroniko- batengatik botikak hartzen direnean ere: ordu jakin batean afaldu ohi izateak dosien doiketarentzat mesedegarria da. Ordu hori arratsaldeko zazpiak izan edo ilunabarreko hamarrak izatea norberaren erosotasunak, faktore kulturalek, konbentzio sozialek edo norberaren energia-premiek hertsikiago baldintzatzen dute, prebentzio-neurriek edo bizi-kalitateak baino areago. Nolanahi ere, afaltzetik oheratu arte tarte bat egitea biziki komeni da: ordu eta erdi edo bi orduko tarte horretan organismoak digestioa egin beharko baitu.


...> jakitea ezinbestekoa zutela apaizek. Ibargoitiko abadetza hartzeko, adibidez, euskaraz ongi jakin behar zela agindu z...\nErrigoititik pasatuz, Ermua izan zan Txominen abadetzako lehenengo herria. Hiru urte egin zituan hemen. Hemengo ekin...\nTxominen abadetzako trenak Gatikan izan eban hurrengo geltokia; gauza asko ditu...\nA. Martin Uriarte Odriozola (1879-1960). Egilea(k) BARAIAZARRA TXERTUDI, Luis. Karmel, Karmel Argitaletxea 2010 (2)\n...> burua sagaraturik. 1903ko irailaren 6an har tu eban Abadetzako Ordena sakratua Burgosen, bertako Artzapezpiku zan Agirre K...\n...o bokazioa sumatzen eben gaztetxuei, bai Elizbarrutiko abadetzarako nahiz beste Ordenaren baterako prestatzen ziharduenei. Larr...\nAbadetza oraingoz ez duela utziko argitu du Joxe Arregik. Egilea(k) ERREDAKZIOA. , Euskal Irrati Telebista 2010 (3)\nHala ere, teologoak oraindik ez du planteatu abadetza uztea eta erakunde eta egitura frantziskotarretik kanpo bad...\nAbadetza oraingoz ez duela utziko argitu du Joxe Arregik\n...>, Joxe Arregik argitu du oraingoz ez duela abadetza utziko.\nBargondiako mutikoa abadetzarako bidean\nGose greba gotzaindegian, 40 urte: 'Abadetza tresna bat zen guretzat, inpunitatea'. Egilea(k) APAOLAZA, Urko. Argia, Komunikazio Biziagoa, S.A.L 2009 (1)\nGose greba gotzaindegian, 40 urte: " Abadetza tresna bat zen guretzat, inpunitatea"\nJorge Mario Bergoglio, historiako aurreneko aita santu jesuita\t. Egilea(k) ERREDAKZIOA. , Euskal Irrati Telebista 2013 (2)\n...> eta lizentziatu zen, baina ondoren abadetza aukeratu zuen eta Villa Devotoko apaiztegian sartu zen.\n...> eta lizentziatu zen, baina ondoren abadetza aukeratu zuen eta Villa Devotoko apaiztegian sartu zen. 195...\nJoxe Arregik bizitza erlijiosoa uztea erabaki du. Egilea(k) ERREDAKZIOA. , Euskal Irrati Telebista 2010 (1)\n...paiz izateari uztea erabaki du; datozen egunotan abadetza utziko du, irakaskuntzan aritzeko.\nMerezitako Urrezko Luma Julen Urkizari. Egilea(k) URKIZA IBAIBARRIAGA, Ana. Karmel, Karmel Argitaletxea 2013 (1)\n...zako Sakramentua 1969an hartu zuen eta baita abadetzakoa ere Vienako karmeldarren elizan. Aipatu ikasketez gain, Vie...\nPello Joxe Aranburu. Apaiz langile euskaltzale abertzalea: 'Euskara irakasten baino gehiago jendea kontzientziarazten saiatu nintzen'. Egilea(k) ELUSTONDO, Miel Anjel. Argia, Komunikazio Biziagoa, S.A.L 2018 (2)\n...itarrak, frantziskotarrak... askok utzi zioten abadetzari.\nAskok abadetza uztea etorri zen, bai. Abade izateari uztea etorri zen lehe...\nTontorretik begira. Abade baten oroipenak. Egilea(k) BARAIAZARRA TXERTUDI, Luis. Karmel, Karmel Argitaletxea 2012 (6)\nIurretan izan zan abadetzako destinoen lehenengo geltokia. Iurretako abade-laguntzailea ...\n...nengo atal txikiaren ondoren. Argi dago, abadetza dala oroipen honeen bilgunea, oroipen honeek haria ardatz b...\n...abade durangarra. Tontorrera heltze hori bere abadetzako urrezko ezteguetara heltzearen metafora izan daiteke. Eta i...\n...titulua be "Abade baten oroipenak" jarri deutsa, eta abadetzako urrezko ezteguen tontorretik begira jarri jaku. Gero, umeta...\n...> irailaren 28an hartu eban abadetzako Ordena. Haren abadetzako lekuak eta karguak honeek izan dira: Iurretan bertako parro...\n...27an jaio zan Durangon. 1958ko irailaren 28an hartu eban abadetzako Ordena. Haren abadetzako lekuak eta karguak honeek izan dir...


Urte berria, 2015eko emaitzak iraultzeko - Orio - Karkara.eus\nUrte berria, 2015eko emaitzak iraultzeko\nKarkara 2015-12-17 11:57\nDenboraldi zaila izaten ari da Orioko areto futbol taldearentzat.\nAtezainik gabe joan ziren Gure Txokoaren aurkako partidara. Hortaz, atezain postuan jokalari batek jokatu zuen eta, honenbestez, atezain-jokalari gisa jokatu zuten partida. Horrek partida zaildu zien eta 2-0 emaitzari ia partida osoan eutsi arren, 5-1 emaitzarekin amaitu zen partida.\nEmaitzak, beraz, ez du partidako erritmoa islatzen. Baina atezaina ez izateak golak errazago jasotzea dakar. Atezain-jokalariak ezin du zelaiaren bere aldean nahi adina alditan ikutu baloia. Balioa jokoan jartzeko pasea egin dezake, eta, taldekideren batek aurkariari balio lapurtuz gero, orduan, ikutu dezake. Gehiagotan ez. Hortaz, aurkariaren zelaian jokatu behar dute paseak mugarik gabe egiteko. Balioa behin baino gehiagotan jasotzeko.\nAsteburuan urteko azken partidua jokatuko dute, etxean, Karela kiroldegian. Zaleen babesa beharko dute urtea garaipen batekin bukatzeko, izan ere, orain, taularen azken aurreko postuan daude oriotarrak. Datorren urtean zenbaki hobeagoak lortzea espero dute, sailkapenean koska batzuk gora igotzeko.


Ekipo informatikoak eta eskola-materiala erosteko diru-laguntzak\nLegazpiko udalak ekipo informatikoak eta eskola-materiala erosteko diru-laguntzak kaleratu ditu.\nCovid-19ak eragindako pandemiak sortu duen testuinguru sozial eta ekonomikoan beharrezkoa da diru-laguntza hauen helburu zehatzak zeintzuk diren gogoraraztea: batetik, haurren eskolaratzean familiei laguntzea, etxean berezko baliabideak eskura ditzaten; eta bestetik, herriko dendetan erostea sustatzea.\nLegazpiko udalak 20.000 euro bideratu ditu egitasmo honetara: erdia, ekipo informatikoak erosteko (lehendabizikoz), eta beste erdia, eskola-materiala erosteko (bigarren urtez).\nUrtean 27.000 euro edo gutxiago kobratzen duten familiek 150 euro jasoko dute gehienez familiako, ekipo informatikoak erosteko eta 100 euro gehienez haur bakoitzeko, eskola-materiala erosteko.\n27.000,01 euro eta 40.000 euro bitarteko diru-sarrerak dituzten familiek berriz, 100 euro jasoko dituzte gehienez familiako, ekipo informatikoetarako eta 70 euro gehienez haur bakoitzeko, eskola-materiala erosteko.\nFamilia ugarien kasuan, urtean 37.000 euro edo gutxiago kobratzen dutenek 150 euro jasoko dute gehienez familiako, ekipo informatikoak erosteko eta 100 euro gehienez haur bakoitzeko, eskola-materiala erosteko.\nAldiz, familia-unitatearen diru-sarrerak 37.000,01 euro eta 50.000 euro bitartekoak badira, 125 euro gehienez familiako, ekipoak erosteko eta 80 euro gehienez haur bakoitzeko, eskola-materiala erosteko.\nLegazpiko Udalak diruz lagunduko ditu 2020ko irailaren 1etik urriaren 30era bitartean egindako erosketak: eskola-materiala Legazpiko dendetan erosiko da, baina informatika-ekipoen kasuan, Legazpin erosterik ez dagoenez, salbuespen gisa, udalerritik kanpo erosi ahal izango dira, baina Gipuzkoako Lurralde Historikoko dendetan.\nLaguntzen onuradun izan ahalko dira familia-unitate bateko kide diren pertsona fisikoak baldin eta beren kargura badute Lehen Hezkuntza, Derrigorrezko Bigarren Hezkuntza eta Derrigorrezko Bigarren Hezkuntzaren Ondoko (Batxilergoa eta Lanbide Heziketako erdi mailako zikloa) edozein mailatan matrikulatutako ikasleren bat.\nEskatzaileak eta adingabeak Legazpiko helbide berean egon beharko dute erroldatuta diru-laguntza eskatzen den egunean.\n1. Diru-laguntzen eskaera orria\n2. Fakturak. Laguntza jasoko duenaren izenean eta erositako materialak zehaztuta.\n3. Familia-unitateko kideen errenta aitorpenak.\n4. Ikastetxearen ziurtagiria, Batxilergoko eta Lanbide Heziketako erdi mailako zikloetako ikasleen kasuan.\nEskaerak aurkezteko epea: irailaren 1etik urriaren 30era bitartean\nLekua: Udaletxeko Herritarren Arreta Bulegoa\nOrdutegia: astelehenetik ostiralera, 07:30etik 15:00etara.\nOnline ere tramitatu daitezke, ziurtagiri digitala izanez gero, Udaletxeko webgunearen egoitza elektronikoaren bidez.\nInformazio gehiago tramitearen fitxan:\nOHIKO GALDERAK - FAQs\nEta gogoratu … Udan, babestu zu eta zureak Koronabirusaren aurkako 3 erremedio hauekin:\n(1) musukoa, (2) 1,5 metroko distantzia soziala, eta (3) eskuak garbitu.\n30.09.2020Agorreko Santikutzetako Kontzertua: Rude Ska eta John Dealer & the Coconuts.\n30.09.2020ZINEA LATXARTEGI ARETOAN: Denboraldi hasiera.\n29.09.2020Urrian ere, KZguneak zuzeneko hitzaldiekin jarraituko du.\n28.09.2020Gaztelerazko Irakurketa kluba: irailean aurrez-aurreko saioa.\n25.09.2020Herri mailako Haurren XVII. marrazki lehiaketa\n25.09.2020Covid-19 krisira egokitzeko diru-laguntzak.\n24.09.2020Ezagutu LEGAZPIko Aitzondoko harizti berezia eta gozatu natur inguruneaz.\n23.09.20202020ko EUSKARALDIA: Gehiago, gehiagorekin, gehiagotan.\n23.09.2020Agorreko Santikutzetako Kontzertua: Rude Ska eta John Dealer & the Coconuts\n18.09.2020“Romeo eta Julieta” Balleta Musika eta Arte Eszenikoak DVDan zikloan.\n18.09.2020Merkatari eta ostalarientzako oharra.\n18.09.2020Agorreko Santikutzetako Kontzertua: Rude Ska eta John Dealer & the Coconuts\n17.09.2020XXI. “Legazpi Hiria” Estatu mailako argazki lehiaketara aurkeztutako lanen Erakusketa.\n17.09.2020Meazti etxe aurreko gereziondoak moztu dira.\n17.09.2020Mugikortasunaren Astea (irailak 16-22)\n17.09.2020Legazpiko hitzaldia irailaren 28an izango da, 18:30etan, Kultur Etxean.\n16.09.2020Agorreko bertso saioa Jone Uria eta Unai Iturriagarekin.\n16.09.2020Aurten ez da Erreka Eguna ospatuko.


Angel Fernandez: "Ez nuen Aitor atezain izatea gura" - Debagoiena - Goiena.eus\nAngel Fernandez: "Ez nuen Aitor atezain izatea gura"\nXabi Urzelai 2019-03-01 20:00\nFernandez aita-semea, Mendizorrotza kanpoaldean, Alaves-Levante partiduaren ostean.\n80ko hamarkadan Mondrako atezain izan zen Angel Fernandez –gaixotasun larri bat gainditu berri– harmailetan dabil jarraitzen Lehenengo Mailan debuta egin berri duen semearen lana. Elitera iritsi da Aitor Fernandez Abarisketa, eta geratzeko asmoa du.\nAngel Fernandezen (1957) ametsa semea Lehenengo Mailan debuta egiten ikustea izan da. Aitorrek, baina, 27 urterekin eman du pauso hori, eta Angelek duela gutxira arte ez zuen argi ikusten amets hori inoiz beteko zuenik. 80ko hamarkadan Mondra Futbol Taldeko atezain izandakoak biriketako gaitz larri bati aurre egiten eman ditu azken urteak. Urriaren 17an egindako transplantean errekuperatu zuen hauspoa, eta semea elitera iristen ikusteko gogoa. Egindako esfortzuaren ordainetan, eta osasuntsu, otsailaren 2an semearen debutaren testigu izan ziren Angel eta Miren Abarisketa: "Aste hartan semeak jokatu egingo zuela sentitu nuen", dio Angelek.\nAitor, sentitzen dut elkarrizketa horrela hastea, baina komunikabideek aste osoa eman dute R. Madrilen kontrako ustezko penaltiaz berbetan, eta zu bertan zinen.\nAitor Fernandez: Bada, egia esateko, momentuan iruditu zitzaidan Dokourek Casemirori penaltia egin ziola, baina ondoren telebistan ikusi da ez dagoela kontakturik.\nOrain, badakizu zer den Real Madrilen kontra galtzea...\nAitor: Bueno, masa sozial izugarria dute, eta ez da erraza euren kontrako erabakiak hartzea. Badirudi Real Madril goian ez badago ligak ez duela interesik.\nAitor Fernandezek joan den astean Viniciusi egindako gelditua denboraldiko onenetakoa izendatu dute.\nDagoeneko lau partidu egin dituzu Lehenengo Mailan. Ze balantze egiten duzu?\nAitor: Balantze positiboa izan da, duda barik. Baina lehenengo partidu hauek ez dira batere errazak, dena egin nahi izaten dugulako ondo. Entrenatzaileak esaten dizu ez hartzeko azterketa baten moduan, baina norberak jartzen dio presioa bere buruari. Orain hasi naiz nire burua atepean errekonozitzen, lasai egoten; hasieran, urduri nengoen.\nDuela hamabost egun Mendizorrotzatik ez zinen pozik joan.\nAitor: Ez, futbol zelai hori kontrako eztarritik sartu izan zait beti; duela urte batzuk, Bilbao Athletic taldean nengoela, bertan egin nuen sekula egin dudan partidurik txarrena, eta aurrekoan ere normalean baino urduriago nengoen, banekien harmailetan etxekoak zeudela, gauzak ondo egin gura nituen... Bueno, pasa da. [Barre].\nAitor Fernandez Abarisketa, erdian –aita, Angel, eta Jone Fernandez Abarisketa, arreba, ondoan dituela– Ama, Miren Abarisketa Arriaran eskumatik lehenengoa da. Familiakoekin Mendizorrotzan egindako talde erretratua.\nAngel, bete duzu ametsetako bat, Aitor debutatzen ikustea.\nAngel Fernandez: Azken batean, familia osoaren ametsa izan da, Aitorrek futbolean jokatu gura zuela esan zigunetik espero izan duguna. Kosta egin zaio, baina lortu du.\nGaztetan Athleticeko harrobian, Espainiako selekzioan jokatzen... Gazte debutatzeko osagai guztiak zituen, eta ez da horrela izan. Erraza izango zen amore ematea.\nAngel: Hogei urtez azpiko Munduko Txapelketan min hartu zuen eskuan, baina Marcelo Bielsak esan zion lehenengo taldean lekua zeukala. Ondoren lesio gehiago izan zituen eskuan, tartean ebakuntzak egin behar izan zizkioten, eta atzetik Kepa Arrizabalaga zetorren. Barakaldora utzita joan zen, eta nik ere uste nuen hor amore emango zuela, behin Athleticeko harrobitik irtenda... Baina ez, lanean jarraitu zuen, eta iritsi da.\nAitor, aita Mondrako atezain izateak zenbaterainoko eragina izan zuen zuk ere postu bera aukeratzeko?\nAitor: Oso gauza kuriosoa da, nik ez dudalako aita sekula futbolean jokatzen ikusi, ezta bideoan ere. Argazki zahar batzuk bai, baina... Gene kontua izango da. [Barre]\nAngel Fernandez Amorebietan (1980-81 denboraldia). Harmailak zalez beteta, Hirugarren Mailara igotzeko igoera faseko partidua zen. Kanporaketa hori Amorebietak gainditu zuen, eta ordutik talde bizkaitarra ez da kategoriaz jaitsi.\nAngel: Nik ez nuen Aitor atezain izaterik gura, inondik inora, badakidalako zer den atezain izatea. Joma taldean hasi zen gaztetan; orduan, Palaciosekin kategoria txikietako torneoetara joaten ziren, eta hark proposatu zion atezain izatea. Eta nik ezetz. Aste bateko epea eman nion Aitorri birritan pentsa zezan; ideia ahaztuko zitzaion esperantza nuen, baina ez. Gero, Haron (Errioxa) jokatutako torneo batean Palaciosi komentatu nion ea atezainekin lan egin nezakeen, Aitorrekin eta Iker Agirregabiriarekin. Atezainei normalean inork ez die kasurik egiten, eta berotze ariketak nirekin egiten zituzten. Bada, semearen lehenengo entrenatzailea izan nintzen. [Barre]\nSemearen jarraitzaile handiena, baina neurri berean zorrotzena izan zara?\nAngel: Bueno, beti egin izan dugu berba asko futbolaz, Aitor gazte-gaztea zenetik. Eta gauzak nik ikusten nituen moduan esan izan dizkiot beti, baina momentu egokia bilatuta, ez partidua amaitu eta berehala. Imajinatzen dut atepean egotea zer den jakiteak lagunduko zuela horretan, atezainaren postua zaila delako. Baina Aitorrek profesionalak izan ditu ondoan aholkuak emateko, atezain postua erakusteko, eta ez nuen nire gomendioekin semea nahastu nahi, beti ulertu izan dudalako ondoan izan dituen entrenatzaileek nik baino gehiago zekitela futbolaz.\nAitor: Atezain baten egunerokoan badaude momentu batzuk atezain izan denak bakarrik ulertzen dituenak, eta horretarako aita ondoan izatea lagungarria izan da. Baina berea eta nirea oso garai ezberdinak ziren. Futbola aldatu egin da, jokatzeko modua aldatu egin da, jokoaren abiadura aldatu egin da eta baloia bera ere asko aldatu da. Eta, tarteka, atezain batek huts nabarmena egin duela esaten duenean, eztabaidatu egiten dugu. [Barre]\nEzkerretik hasita, Luis Lopez Bonba –Mondrako entrenatzailea–, Luis Arrieta, Angel Fernandez, Txiu, Luis Mari Uribesalgo, Iñaki Galdos eta Ramon Luengo; Agorrosingo berdegunean, denboraldi-aurreko Bergara Hiria torneoa jokatzeko gertu.\nAngel, semeak badu zurekin antzekotasunik atezain moduan?\nAngel: Ez, ni baino askoz inteligenteagoa da. [Barre] Akaso, hanketan indar handiagoa neukan nik, baina hortik aurrera... Aitor ez da geldiketa ikusgarriak egiten dituen atezain horietakoa, baina oso azkarra da, eta etengabe dabil jokalariekin berbetan, taldea zuzentzen, aginduak ematen... Ni oso urduria nintzen, eta atepean gozatu beharrean sufritu egiten nuen; kuriosoa da, futbola maite nuen, baina jokatzen sufritu egiten nuen, ez dut inoiz atepean gozatu. Aitor, berriz, askoz lasaiagoa da.\nAngel Fernandez, Mendizorrotzan, semearen partidua jarraitzen. Behean, Aitor aldagelarako bidean, partidua amaitu berritan.\nHarreman estua izan duzue beti. Aitor, aitaren gaixotasunak eragina izango zuen zure egunerokoan...\nAitor: Etxean denok sufritu dugu asko. Nik kanpotik bizi izan dut prozesua, Vila-realera etorri nintzenean hasi zelako aita arazoekin , eta, hain zuzen, kanpoan egoteagatik errudun sentitzen nintzen. Ez du zentzurik, baina halaxe sentitzen nintzen. Gaixotasun horrek, baina, gauzak beste modu batean hartzen lagundu digu denoi, indartsuago egin gaitu guztiok; akaso, horretxek lagundu dit Lehenengo Mailara iristen.\nAngel, etxekoak behar dena baino gehiago ez arduratzen ahalegindu zara.\nAngel: [Isilunea] Barkatu, emozionatu egiten naiz eta. Nik duela hilabete gutxira arte garbi neukan hiltzen ari nintzela, gehienez hilabetean eutsi ahal izango niola. Denbora honetan guztian emaztea izan dut ondoan, eta, esaten ez banion ere, gauetan konturatzen nintzen amatatzen ari nintzela; antsietatearekin esnatzen nintzen, eta oxigeno makina topera izanda ere ezin nuen arnasarik hartu. Birikak oso txarto nituen. Baina ez nituen seme-alabak arduratu nahi, egunez kalean txarto egonda ere itxurakeriak egiten nituen, ondo nengoela erakusteko. Baina etxekoak ez dira tontoak, garbi zuten egoera larria zela, oso txarto nengoela.\nAitor: Aita gaixo ikusita ikasten duzu futbolaz harago bizitza honetan zerk duen benetan garrantzia. Esaterako, lehen, eginbeharra zelako joaten nintzen entrenatzera. Orain, berriz, entrenamendu saio bakoitza beste modu batean bizi dut. Eta pasatakoak pasata, uste dut etxekooi tokatzen zaigula ostera ere bizitzaz disfrutatzea.\nAitor, zer eskatzen diozu geratzen den denboraldiari?\nAitor: Kategoriari eustea da taldeak duen helburu nagusia, eta ea hori lehenbailehen lor dezakegun. Hori azkar lortzen badugu, eta liga zelan dagoen ikusita, akaso beste helburu batzuen gainean egin genezake berba, baina oraingoz ez, 42 puntu horietara iritsi behar gara.\nEgutegiari begiratuta, martxoaren 17an Anoetara etorriko zarete jokatzera. Eta, baliteke hor bi arrasatear egotea aurrez aurre. Ez da egunero gertatzen den gauza bat..\nAitor: Uste dut orain momentuan Gorosabel [Andoni] min hartuta dabilela, ea errekuperatzen den. Bada, partidu berezia izango da, zalantza barik. Polita izango litzateke bi arrasatear hor ikustea.\nAndonik eta biok ezagutzen zenuten elkar lehenagotik?.\nAitor: Bada, ez. Ni oso gazte joan nintzen Arrasatetik, eta urteak eman ditut kanpoan, Vila-realen lehenengo, Sorian gero... Gainera, ni baino urte batzuk gazteagoa da. Realaren kontra etxean jokatu genuenean egon ginen momentu batean berbetan, baina ez, aurrez ez genuen elkar ezagutzen..\nPartidu horiek bereziak izango dira zuretako, Anoetan, San Mamesen jokatzea... Aurki datoz partidu horiek..\nAitor: Zalantza barik, Euskal Herrian jokatzea beti da berezia. Umetan Realeko jarraitzailea nintzen, baina ondoren Athleticeko harrobian egon nintzen urtetan... Bi talde horiek bereziak dira niretako, eta norgehiagoka politak izango dira, zalantza barik.


2018ko azaroaren 16a, ostirala | Ordua Euskal Herrian 02:40:44\nIkasleek dute hezkuntza eskuratzen, eta ikasle horiek berek dute pairatzen hezkuntza txarra. Hori horrela, ikastoletan dabiltzan ikasleak atera dira karrikara, behar dituzten irakasle postuak aldarrikatzera.\nIpar Euskal Herrian barna diren ikastoletako 3.000 umez gora batu dira Baionako karriketan. Etxean eraikiriko danborra esku artean, klasean edota etxean behin eta berriz errepikatuz ikasiriko kantua abestuz, guraso zein irakasleak lagun, haurrak izan dira manifestazioaren buru. Kantuz eta dantzan, deusetaz beldur, baxoa euskaraz pasatzeko eskubidea aldarrikatzeko baliatu dute unea lizeokoek; gisa berean, kolegioetakoek, brebetarentzat. Ondotik dituzte helduak, sostenguz mobilizazioari juntaturik, aspaldian egin izan ez duten manifestazio zaratatsu baten parte. Orotara, 7.000 lagun elkartu dira Seaskaren aldarrikapena entzunarazteko. Danborradaren doinuari hitzak gehitu dituzte: "Deiadar bat bada Baionan, kasu kasu ikastola kexu; entzun gaitzakezu, hemen gira kexu, irakasle eskasa Seaskan!".\n#kasuikastolakexu @argia pic.twitter.com/FxXhSC9Pot\n— Jenofa_B (@Jenofa_B) 2018(e)ko maiatzaren 4(a)\nMobilizaturik segitzeko prest\nPostura eta determinazio argia du Seaskak: "Jakin dezatela 40 ala 50 ikasleko gelak ez ditugula onartuko". Manifestazio bukaeran, Mirentxu Ibargarai irakasleak Frantziako Hezkuntza Ministerioari luzatu abisua argia izan da. Heldu den urtean 240 ikasle berri gehiago ukanen dituztela, 25 irakasle postu gehiago behar ditu Seaskak. Hezkuntza Ministerioaren ordezkari den Pierre Barriere Pirinio Atlantikoetako ikuskariak jakinarazi duenez, ez die bat ere ez bideratuko. Joera hori salatzeko antolatu du danborrada. Aldarria entzunarazteko, mobilizazioa zaratatsua izatea nahi zuten. Horrelakoa izan da. Seaskaren beharrei elkor segituz gero, mobilizazioekin segituko dutela abisatu dute Ibargarai zein Paxkal Indo Seaskako presidenteak: "gure hezkuntza sistema defendituko dugu".\nGoizean Kanbon, bake prozesuaren aldeko konferentzian egondako Koldo Tellitu Ikastolen Elkarteko lehendakaria ere egon da oholtza gainean: "Etorkizunari begira aritu gara han. Zuek zarete etorkizuna. Baina guri dagokigu zuen oraina segurtatzea".\nUmeak zorionduz eta irakasle, guraso zein ikastoletako langileak eskertuz, bukatu dute mobilizazioa. Guztiak pozik, une azkar bat bizitu izanaz jabeturik eta dirudienez, mobilizaturik segitzeko indar gehiagorekin.\nHaurrek entzunarazi dute @seaskaikastola ren eskakizuna: irakasleak behar ditugu. @argia pic.twitter.com/jxLbI2USJA


Sopelako Udala - Ekintzaz jositako Euskal Jaia ospatuko du Sopelak asteburuan\nSopela. Bizkaia. 2020ekoekainaren02a\nZu hemen zaude: Hasiera Albisteak Ekintzaz jositako Euskal Jaia ospatuko du Sopelak asteburuan\nEkintzaz jositako Euskal Jaia ospatuko du Sopelak asteburuan\nBeste urte batez, Sopelako Udalak hamar ekintza baino gehiagoz osaturiko egitaraua antolatu du Euskal Jaia ekimenaren edizio berria ospatzeko xedez. Jaiok euskal jaietako ohitura garrantzitsuenak biltzen dituzte: gastronomia, musika, dantzak, kirola, etab.\nProgramazioa, adin guztiei zuzendutakoa, irailaren 8an, larunbata, hasiko da euskal produktu onenak bilduko dituen Nekazal Azokarekin eta igandean, hilak 9an, bukatuko da 18:00etan Udaletxeko plazan egingo den umeentzako disko festarekin.\n1924. urtean turisten egonaldia udalerrian luzatzeko xedez sortutako ekimen hau dela eta hortaz, iraileko bigarren asteburuan, Udaletxeko plaza eta udalerriko kaleak euskal kulturaren erakusgarri izango dira. Aipatutako ekintzez gain, bestelako ekintzak antolatu dira. Nabarmentzekoak dira, beste batzuen artean, Hika konpainiaren “Sagartu” antzerki, musika eta dantza ikuskizuna; jardun musikalak Barinatxe txistu taldea, Sopela Kantari eta Sopelako panderojoleen eskutik; Eguzkilore eta Meñakoz dantza taldearen euskal dantza ikuskizunak, aizkolari eta pala txapelketak, baita sukalki, gazta, barazki, lora eta fruta lehiaketak ere.\n8 LARUNBATA Udaletxeko plazan\nNekazal azoka 10:00etatik aurrera\nGoizean zehar Sopelako Barinatxe txistu taldeak eta Sopela Kantarik herriko kaleak alaituko dituzte\n11:30 "Sopelako Udala" Pala Txapelketako Finalak. Udal pilotalekuan. Sarrera: doan\n13:30 Sari Banaketa Gazta, barazki, lora eta fruta txapelketa\n20:00 Antzerki, musika eta dantza ikuskizuna “Sagartu” HIKA konpainiaren eskutik. Udaletxeko berdegunean (euria izatekotan Zipiriñen)\n9 IGANDEA Udaletxeko plazan\nGoizean zehar Sopelako Panderojoleek herriko kaleak alaituko dituzte\n10:00-11:00 Sukalki Txapelketan izen-ematea. Udaletxean\n11:30 Herri kirolak: Bikotekako Bizkaiko Aizkolari Txapelketa Bikoteka. Udaletxeko berdegunean\n12:30 Euskal dantzak Eguzkilore eta Meñakoz dantza Taldeekin\n13:00-13:30 Kazolen aurkezpena\n14:00 Sukalki txapelketaren sari banaketa\n18:00 Umeentzako Disko festa. Udaletxeko plazan (euria izatekotan Zipiriñen)\nEkainaren 1ean, astelehena, Kultura, Aisia eta Komunikazioko teknikari laguntzaileen lan-poltsan onartutakoen behin betiko zerrenda argitaratuko da\nEkainaren 1ean, astelehena, argitaratuko da onartuen eta baztertuen behin betiko zerrenda, bost egun balioduneko aparteko epea irekiko da merezimenduak egiaztatzeko, eta, gainera, errekerimendu bat argitaratu da, hautaketa-prozesuan Kultura, Aisia eta Komunikazioko teknikari laguntzaileen lan-poltsa osatzeko behar adina egiaztatu ez ziren merezimenduei buruzkoa. Epea bost egunekoa izango da,...\n2020eko maiatzaren 27a\nArgitaratu da 2020ko ekaineko Sopela Gurea aldizkaria eta laster banatuko da etxeetan. Bitartean hemen irakurri edo deskargatu dezakezu: 2020KO EKAINEKO SOPELA GUREA\n2020eko maiatzaren 15a\nOsasun Publikoaren aholkuei kasu eginez, jende asko biltzen duen ekitaldirik ezin denez egin, joan den maiatzaren 8an ospatutako Bozeramaileen Batzordeak San Juan, San Pedro, El Carmen, Santa Marina jaiak, Udalekuak, Summer Camp eta Ingles Topaketak bertan behera uztea erabaki zuen. Alkatetzak proposaturik, Jai Batzordeak, kuadrillekin batera eta Udaleko Kultura Sailarekin elkarlanean, bi...\nKurtzio Kultur Etxea: martxoko ikuskizunen atzerapena\n2020eko apirilaren 17a\nCOVID-19aren krisiaren ondorioz, Kurtzio Kultur Etxeak oihala aldi baterako jaitsi behar izan zuen, eta bertan behera geratu ziren martxorako programatutako hiru ikuskizun, bai eta apirileko eta maiatzeko programazioa ere. Kurtzio Kultur Etxeak ikuskizun horiek urteko azken hiruhilekorako atzeratzea lortu du, gaur egun oso egoera larrian dagoen kultur sektoreari bultzada berri bat emateko...\n2020eko apirilaren 15a. Lanbidek eta Kultura eta Hizkuntza Politika Sailak abian jarri dute "Kulturako profesionalei laguntzeko programa"\n2020eko otsailaren 14a. Piatti Quartet taldeak kamara kontzertua eskainiko du otsailaren 21ean San Pedro elizan\n2020eko otsailaren 14a. Musika talde lokalek zabalik dute Sopelako jaietan izena emateko epea\n2020eko maiatzaren 29a. Ekainaren 1ean, astelehena, Kultura, Aisia eta Komunikazioko teknikari laguntzaileen lan-poltsan onartutakoen behin betiko zerrenda argitaratuko da\n2020eko maiatzaren 29a. Ibilgailuen Zerga eta Pasabideen Tasa ordaintzeko epea: 2020ko ekainaren 1etik uztailaren 15era, biak barne.\n2020eko maiatzaren 29a. Ekainaren 1ean, astelehena, liburutegiko laguntzaileen poltsan izena emateko epea hasiko da berriro\n2020eko maiatzaren 28a. Sopelako udalak hondartzetako aparkalekuen erabilera mugatuko du haien edukiera kontrolatzeko\n2020eko maiatzaren 27a. Aldundiak eta udalerriek esparru orokor bat adostu dute Bizkaiko hondartzen erabilera eta edukiera erregulatzeko\nBerri gehiago: Aisia eta Kultura Ogasuna Sopela Hiritarren Segurtasuna Sopela Aisia eta Kultura


Carrasco, abstentzioa eta gatazka | Gazteluko Plazatik\nHasiera » Sailkatugabeak » Carrasco, abstentzioa eta gatazka\nEuskal gizarteak une oso gogor eta latzak bizi izan ditu gatazka politiko bortitzaren azken 30 urteetan, horietako asko ETAk eragindakoak. Oraingoa ere horietakoa da. Gregorio Ordoñezen hilketak (1995) PP eta PSOEko politikarien aurkako ETAren atentatu garaia zabaldu zuen, eta epe luze honetan, heriotza bakoitzak bere inguruan hondamendia barreiatu badu ere, Euskal gizartean lurrikara politiko handiena eragin duen hilketa Miguel Angel Blancorena izan zen, 1997ko uztailean. Fernando Buesarena –2000ko otsailean- 1998ko su-etenaren bigarren atentatua izan zen, baina bere parlamentario izaeragatik eta markatzen zuen norabideagatik, astindu itzela ekarri zuen; Ernest Lluchen hilketak (2000ko azaroa) ETAk ministro ohi baten aurka ere egin zezakeela erakutsi zuen… eta, beste azalpenik ematen ez badu bederen, zinegotzi ohien aurkako ehiza ere irekita dagoela adierazi du orain.\nAurretik, beste era askotako jendearen aurka ere jo izan du erakunde armatuak, kazetariak, enpresa gizonak, epaileak… baina Arrasatekoak inoiz baino helburu zabalagoekin joka dezakeela erakutsi du. Horrek eta su-etenaren ostean helburu zehatz horren aurka egiteak, azken urteetako euskal gizartearen arbuio zabalena ekarri dio ETAri. Jendarteak aspaldi eta modu askotara eskatu dio armak utz ditzala, baina entzungor egiteaz gain, PSOEren hordago errepresiboari beste hordago batekin erantzun dio.\nEstatuak garaitua dagoela adierazten dio ETAri, espetxea eta errepresio krudela duela berau sostengatzen duen gizarte sektoreari, armarik gabe eta soilik politikan ari den esparru zabal horri. Eta, begi bistan diren arrazoiengatik, egia da ataka larrian dagoela ezker abertzalea, azken 30 urteotako gordinenean seguruenik. Atera dela beste halakoetatik? Bada bai, hala da, baina itsuenak ere ikusten du hesia ixten doala: Estatuaren indarra eta errepresioa, isolamendu politikoa, instituzioetako bidea itxita, barne tentsioa… arrazoi asko aipa daitezke, lehendik ere aipatuak daudenak egia esan.\nAtentatu honekin, ostera, ETAk ezetz esaten dio horri guztiari, jardun dezakeela, topatuko duela bere amaieraren iragarpena ezinezkoa dela adierazten duten moldeak. Eta erakutsi du bai, eta nola, erakutsi du molde gero eta beldurgarriagoak erabil ditzakeela. Izugarriak bai, baina eraginkorrak? Balorazio etiko eta humanoetatik harago –eginak daude eta atentatu honi dagokionez zentzuzkoak gehienak-, gero eta hedatuago dago ETAren jardunak norbait mesedetzen badu, hori Estatua bera dela. Arrazoi askorengatik, baina bi azpimarra daitezke: bat, Estatuak lasai asko jasan dezake bere egiturak inondik inora kolokan jartzen ez dituen Carrascorena moduko heriotzak, eta seguruenik bide armatutik datorren askoz gehiago ere bai; bi, ETAren helburu taktiko historikoak –autodeterminazioa eta lurraldetasuna- nekez lortu ahal izango direlako abertzaleen gutxieneko batasunik gabe, eta gaur egun –abertzaleen gehiengo handiak hala uste du- borroka armatua delako batasun horren eragozle garrantzitsuena.\nSu-etenaren apurketaren etsipena enegarrenera biderkatu du ETAk Carrasco hilez eta hori bere erantzukizuna da. Gaurko eguna ez da negoziazio prozesuaren balorazioa eta azterketa eguna, gaurkoa bozkatzeko eguna da. Edo ez bozkatzekoa, bozkatzea bezain legitimo eta demokratikoa baita. Carrascoren heriotza zentzu bakoa ezin daiteke, bozkatu-ez bozkatu aukerari dagokionez, jarrera demokratikoaren termometro bilakatu. Abstentzioan ETArekin bat etortzea ezin daiteke jarrera demokratikoaren neurgailu izan.\nGatazka politikoa da Euskal gizartean bizi dena eta ondorio bortitz ikaragarriak ditu gainera, hori da bizitzen ari garena egunotan. Ondorio horiek ari da pairatzen, halaber, Estatuaren errepresioa jasaten ari den ezker abertzaleko buruzagitza politiko zibila edo, besterik gabe, 18/98k erakusten duen moduan, bere ingurune soziala. T-4koaren ondoren elkarrizketak eta negoziazioak jarraitu behar zuela zioen gizartearen gehiengo zabalak. Arnaldo Otegi eta Jesus Egiguren horretan aritu ziren Lizarra-Garaziko Akordioaren ondorengo berunezko urteetan. Eta gaur egun ere hala esan beharra dago. Esan bai, eta sinetsi? Gaurko egunetik begiratuta sinesgaitza da, baina are sinesgaitzago konponbidea polizi bide soiletik etorriko denik.


Txinako teilatuen iltzeak fabrikatzen eta hornitzen ditu Shoufan Metal\nTeilatupeko iltzeak, zurtoin laburra eta buru laua zabalarekin, teilak, estalkiko feltroa edo xafla egurrari lotzeko erabil daitezke. Zurrak leunak edo eraztunak izan daitezke tiraka ateratzeko erresistentzia handitzeko. Hariaren aurrerapena: marraztu, moztu, moldatu, leundu (galbanizatu), aukeratu eta ontziratu ...\nTeilatupeko iltzeak, zurtoin laburra eta buru laua zabalarekin, teilak, estalkiko feltroa edo xafla egurrari lotzeko erabil daitezke. Zurrak leunak edo eraztunak izan daitezke tiraka ateratzeko erresistentzia handitzeko.\nHariaren aurrerapena: marraztu, moztu, moldatu, leundu (galbanizatu), aukeratu eta ontziratzea kalitate handiko iltzeak izateko.\nMateriala: 195 #, 235 # burdinazko hagaxka edo eskaeraren arabera\nGainazalen tratamendua:Distiratsua, Elektro Galbanizatua; Galbanizatutako beroa; Kolorea Galbanizatua.\n- Galbanizatuta herdoildzea murrizteko, Aterkiaren burua edo Buru laua\n- Buru handia diamante puntaduna\n- Estalkiko materialak zurezko oinarrian finkatzeko diseinatuak\nProduktuak zur gogorrari eta bigunari, plastiko arruntari, hormako galdaketari, altzariei, ontzirako zurezko kutxari eta abarri aplikagarriak dira. Eraikuntzan, dekorazioan, dekorazioan eta eraberritzean oso erabilia da.\nAplikazioa: zurezko kaxa eta altzariak eta eraikinak\n7lbs / box, 16boxes / carton edo 8boxes / carton\nEgurrezko kaxan, 20kg, 30kg, 35kg, 48kg\nPaperezko kaxa 20kg, 25kg\nGunny poltsa: 25kg, 50kg\nEdo bezeroaren eskakizunaren arabera.\nteilatuko iltzeak Zehaztapena\nZehaztapena Luzera (mm) Hagaxka diametroa (mm) Buruaren diametroa (mm)\nbwg8 * 2-1 / 2 " 63,5 4.19 20\nbwg9 * 2 ″ 50,8 3,73 20\nbwg9 * 2-1 / 2 " 63,5 3,73 20\nbwg9 * 3 ″ 76.2 3,73 20\nbwg10 * 2-1 / 2 " 63,5 3.37 20\nbwg11 * 1-1 / 2 " 38 3.02 18\nbwg11 * 2-1 / 2 " 63,5 3.02 18\nbwg13 * 2 ″ 50,8 2.38 15\nAurreko: Hormigoizko iltzeak\nHurrengoa: Bururik gabeko iltzea\nBurdinazko iltzea prezio baxuarekin\nBurdinazko hari iltze biribilak\nHarizko Burdinazko Iltzeak\nIltze plaka galbanizatua


Fagor Etxetresnak erosi nahi izan zuen enpresaria kondenatu dute | Ekonomia | Berria\nFagor Etxetresnak erosi nahi izan zuen enpresaria kondenatu dute\n1. Kooperatiba zena erosteko, preso sartzeko moduko eskaintza egin zuen? Kataluniako CNA taldearenarekin alderatuz, eskaintza txikiagoa egin zuen Aljeriako Cevital taldearen jabe Isaad Rebrabek. Fagor Etxetresnak bereganatzeko 2014ko udako saio hori dela eta, Euskal Herrian ezagun zaharra da enpresaria, baina ez diote kartzela zigorrik jarri Arrasateko etxetresnagile ospetsua erosi nahi izan zuelako, bere korporazioaren kontuetan legez kontra aritzeagatik baizik; horrela ebatzi du Aljeriako epaile batek, eta hemezortzi hilabeteko kartzela zigorra ezarri dio.\n2. Ederki hasi du urtea... Ondo baino hobeto hasi du, ez pentsa, sei hilabete baizik ez dituelako bete behar, eta, apirilaren 22an atxilotu zutenetik kartzelan egon denez, urtarrilaren lehenean atera da libre.\n3. Beraz, kondena badago, baina libre utzi dute. Lagun batzuk baditu, ezta? Galdetu Emmanuel Macron Frantziako presidenteari. Azken urtean hainbat bisita egin dizkio Parisen; ez da zaila Google bilatzailean haien izenak sartu eta elkarrekin aurkitzea argazkietan. Baina Rebrabek baditu gertuko beste lagun batzuk; adibidez, Aljeriako presidente ahalguztidun izandakoa apirilaren 2ra arte: Abdelaziz Buteflika.\n4. Ea... apirilean eman zuen dimisioa Buteflikak, eta hogei egun geroago atxilotu zuten Aljeriako enpresari handiena. Ez da kasualitatea, ezta? Ez, Watson maitea. Isaad Rebrarb Aljeriako lehen fortuna da, Afrikako herrialde horretako aberats handiena; Buteflikaren oso gertukoa da, eta, boterea uztera behartu zutenean, kaleko protesta eta istilu handiak tarteko, Esku Garbien kanpainaren ehiza nagusia bihurtu zen Cevitalen jabea. Ahmed Gaid Salah armadako jeneralak zuzendu du ustelkeriaren aurkako Esku Garbiak mugimendua.\n5. Eta orain, libre dela, negozioarekin jarraituko du? Esan beharrik ere ez dago: epe baterako inhabilitazioarekin zigortu duten arren, itzalean gidatzen jarraituko du 1998an fundatu zuen Cevital industria talde handia. Mundu osoan 18.000 enplegu ematen ditu konpainia horrek hainbat jardueratan arituz: janariak, banaketa, etxetresnak —Frantziako Brandten jabea da, Fagor Etxetresnak kooperatibarena izan zena—, elektronika, altzairua...\n6. Justiziak garbi ikusi behar izan du delitua neurri horretako eragile ekonomiko-politikoa kondenatzeko, ezta? Iruzur fiskala, finantzarioa eta aduana esparrukoa egotzi dizkiote, eta, kartzela zigorrarekin batera, isun handiak ezarri dizkiote: 10,3 milioi eurokoa bat eta 20,6 milioikoa beste bat.\n7. Gaitasuna ba ote du isun handi horiei aurre egiteko? Kar-kar-kar! Forbes aldizkariaren arabera, 74 urteko enpresaria 3.400 milioi euroren jabea da. Harentzat baino malkartsuagoa izango da zuretzat urtarrileko aldapa, ez kezkatu.


Kategoria gurasoa: Sopela\tKategoria: Gazteria\tNoiz sortua: Osteguna, 13 Martxoa 2014\tArgitaratua: Osteguna, 13 Martxoa 2014\nSopelako Udalak bilera antolatu du martxoaren 14an, ostirala, 19:00etan Kurtzio Kultur Etxean skate-park berriaren inguruan hausnartzeko: non koka daiteke? Nola egin?\nAzpiegitura honen kokapenaz hainbat arazo sortu dira, esate baterako, hasieran Urko paduran eraikitzea aurreikusten zen, baina Udal Gobernuak aukera hori bertan behera utzi du URAk ezarritako mugek aukera hau baztertzen zutelako eta paduran hezetasun handia dagoelako. Beste leku batzuk ere aztertu dira, baina ez dago behin betirako erabakirik. Hori dela eta, beharrezkoa da skate-park berria eraikitzeko kokagune berri bat bilatzea, eta lehenik eta behin Sopelako Udalak balizko erabiltzaileen iritzia jaso nahi du.\nUdalak informazio tekniko guztia jarriko du interesatuen esku\nUdalak proiektuaren informazio tekniko guztia jarriko du interesatuen esku: egon daitezkeen muga tekniko, ekonomiko eta legalak zeintzuk diren, Udalak dituen lursailak, egon daitezkeen alternatibak e.a. Kontuan hartu behar da Sopelako Udalak 250.000 euroko diru-saila gorde duela skate-parke berri honen eraikuntzarako\nInformazio gehiago: sopelakoudala web orria\nKategoria gurasoa: Sopela\tKategoria: Gazteria\tNoiz sortua: Osteguna, 13 Otsaila 2014\tArgitaratua: Osteguna, 13 Otsaila 2014\nSopelako koadrilen koordinakundeak antolaturik Sopelako gazteek asteburua eman dute Luz Ardiden-en. Hona hemen helarazi diguten bideoa…\nKategoria gurasoa: Sopela\tKategoria: Gazteria\tNoiz sortua: Asteartea, 03 Abendua 2013\tArgitaratua: Asteartea, 03 Abendua 2013\nPasadan urteetan bezala, Sopelako Gazte Asanbladako gazteek, buruhandiz jantzita alaituko dute gabon gaua. Pasadan urteko buruhandiak dotore janzteko eta pertsonai berriak egiteko, lau asteko iraupena izango duen tailerra antolatu dute. Abenduak 4, asteazkena, arratsaldeko 17.00etan, Sopelako Sekeko Gaztetxean, hasiera emango diote tailerrari. Buruhandiak egiten parte hartu nahi dutenentzat, gaztetxera urbiltzeko deia luzatu dute gazteek.\nInformazio gehiago lortu nahi baduzue, bisita ezazue haien web orrialdea http://www.sopelakoga.com/\nKategoria gurasoa: Sopela\tKategoria: Gazteria\tNoiz sortua: Larunbata, 18 Urtarrila 2014\tArgitaratua: Larunbata, 18 Urtarrila 2014\nUrte honetan egingo dituzten dinamiken gastuei aurre egiteko, 2014ko egutegiak salgai jarri dituzte 2 euroren truke. Egutegia erosita, bidai honetara joateko honako hau irabaz dezakezu: bi lagunentzat autobusa + bi gaueko apartamentua + bi eguneko forfaita. Zozketa urtarrilaren 22an izango da.\nHurrengo batzarra urtarrilaren 22an egingo dute, zozketa, elurretarako bidaiaren azkenengo ikutuak eta datozen dinamikak prestatzeko ( agate deuna, sagardotegira txangoa, inauteriak....). Bide batez, gogoratzea, edozein sopeloztarri bertan parte hartzeko gonbidapena luzatu dutela.\nSopelako gazteek ERNAI sortuko dute\nKategoria gurasoa: Sopela\tKategoria: Gazteria\tNoiz sortua: Astelehena, 18 Azaroa 2013\tArgitaratua: Astelehena, 18 Azaroa 2013\nDatorren asteburuan, azaroaren 23an hain zuzen ere, Sopelako gazteek ERNAI erakunde gaztea, abertzalea eta ezkertiarra aurkeztuko dute. Hilabeteak pasatu dira ERNAI gazte erakundea sortu zela eta orain Sopelako gazteek Hego Euskal Herriko gazte mugimendu berri honekin elkartuko dira.\nLarunbatean, arratsaldeko 18:00etan joko dinamika batekin hasiera emango diote aurkezpen honi. Trikipoteoa egin ostean aurkezpen ekitaldia egingo dute arratsaldeko 20:30etan eta 21:00etan karaoke jaiarekin segida emango diote jai honi. Sopelako gazteak martxan daude.